2 Korintho 3:18\nKoro wan duto mwaonge gi ragengʼ e wengewa wachalo gi rangʼi kendo wamiyo ler mar ruoth nenore ratiro kendo lerno medore ameda pile ka kitwa medo bedo machal kode; mano en tich Ruoth ma en Roho.\nTo mogik, jowetena, keturu pachu kuom gik moko duto madiera kendo mowinjore kaka: weche malongʼo kod weche maler, weche makare, kod weche mabeyo, weche mangʼwon kod weche mipuoyo.\nOk abi yie neno gimoro amora mochido gi wengena. Achayo timbe joma chunygi richo; gik maricho ok adwar winjo kata gi ita.\nKik koro ulu kit ngima pinyni, to lokreuru ka parou doko manyien pile, eka unubed gi nyalo mar pimo kendo ngʼeyo dwach Nyasaye, ma en dwache maber, mowinjore kendo malongʼo chuth.\nEmomiyo ikuru pachu ne tich. Beduru mos kendo keturu genou duto kuom ngʼwono mibiro miu ka Yesu Kristo ofwenyore.\nRang mana nyimi tir, ka ichomo wangʼi moriere tir e nyimi.\nGenreuru ngʼato gi ngʼato gihera mar owete. Ngʼato ka ngʼato mondo odhial nyawadgi moloyo kaka odhialore owuon.\nKeturu pachu kuom gik man malo to ok kuom gige piny.\nEmomiyo, owetena maler kendo ma oseluongi gi luong mar polo, keturu pachu duto kuom Yesu, ma en jaote kendo jadolo Maduongʼ mar yie mwahulo.\n Emomiyo ka koro oganda maduongʼ mar joneno opie molworowa ka bor polo kama, to wan bende wawituru gimoro amora ma watingʼo manyalo duodowa e wuoth, kaachiel gi richo mora amora manyalo duodowa e ngimawa, koro waringuru matek ma ok waol e ngʼwech moseketwae. Wachomuru wangʼwa kuom Yesu, ma en jachak kendo jachop yie marwa. Nikech nogeno yudo mor mane oikne ni nonwangʼ achien, nochayo tho malit mar msalaba ka ok odewo wichkuot ma tho ma kamano kelo, kendo koro obet piny e bat korachwich mar kom duongʼ mar Nyasaye.\nBeduru motangʼ ka ungʼeyo ni jasiku, ma en Satan, bayo kuonde duto mana ka sibuor maruto, komanyo ngʼama dongam.\nDaguru gi winjruok e kindu. Kik usungru, to beduru gi chuny mohero riwore gi joma ni e ngima mapiny. Kik ngʼato wuondre ni oriek moloyo ji mamoko.\n2 Korintho 10:4-5\n Nikech gige lweny mwakedogo ok gin mag pinyni, to gin gige lweny mager mag Nyasaye, mwakonyorego kuom muko kuonde mochiel motegno. Waketho mbekni kod riekni mag wuondruok duto mag sunga dhano, ma dino ni ji yor ngʼeyo Nyasaye, kendo watweyo paro ka paro mobam, mondo omi wami owinj Kristo.\n Ok awach ni aselocho kata ni asebedo ngʼat makare, to atemo matek mondo achop gima omiyo Kristo Yesu nomaka. Jowetena, pod ok akwanra kaka ngʼat moseyudo gino, to gimoro achiel matimo en ni wiya wil gi gik mosekadho, to ahawo gik manyime, aringo matek mondo achopi mondo omi ayud pokna mane Nyasaye oluongane kuom Kristo Yesu.


Din Maradier Nyalo Konyi Nyakachieng’!\n1. Ang’o mabiro timore ka wasudo machiegni gi Nyasaye?\nYEHOVA ohero jogo matiyone. Ka itiyo ni Jehova, onyalo gwedhi sani gi kinde mabiro bende. Muma wacho niya: “Suduru ir Nyasaye, to nosud iru.”—Jakobo 4:8.\n2. Ere kaka wanyalo sudo machiegni gi Nyasaye, to ma nyalo timo ang’o ni lemo marwa?\n2 Mondo isud machiegni gi Nyasaye onego ipuonjri kendo iti gi wachne. Kapo ni ilemo ka oluwore gi dwaro mare, Jehova biro winjo lemo mari kendo duoki. Jaote Johana ma Jakristo ne ondiko niya: “Ma eri e chir ma wan go [kuom Nyasaye], ni kwakwayo gimoro kaka dwaro mare obet, to owinjowa. To kwang’eyo ni owinjowa kuom gi manadi mwakwaye, wang’eyo ni wasenwang’o gigo ma ne wakwaye.”—1 Johana 5:14, 15.\n3-7. Ere kaka wanyalo yudo rieko moa kuom Nyasaye, to riekoni biro konyowa nade?\n3 Machielo bende, ka isudo machiegni gi Nyasaye, obiro miyi rieko manyalo konyi e ngimani ma kinde duto. Muma wacho niya: “Ka ng’ato kuomu ochando rieko, ber mondo okwa Nyasaye.”—Jakobo 1:5.\n4 Rieko moa kuom Nyasaye nyalo konyi nade? Mokuongo onyalo konyi mondo ing’e gigo ma Jehova ok mor go. Bende inyalo puonjri gima omiyo gigo ok ni kare, kendo gima owinjore itim mondo kik idonj e timbe machalo kamano. Rieko machalo kama bende nyalo geng’oni chandruok ma ji mang’eny yudo. Kuom ranyisi, rito chik Nyasaye madwaro mondo wabed gi timbe mabeyo, nyalo geng’o jo Nyasaye mondo kik giyud ich ma ok gidwar, tuoche mayudore kuom tim chode, to kod kendruok ma onge mor kata makethore.\n5 Rieko mawuok kuom Nyasaye nyalo timoni ang’o kendo? Riekono nyalo miyo idag maber. Nyalo konyi ng’ado paro makare e gigo matimore pile machalo kaka yoo maber minyalo tiyogo gi pesa. Inyalo bedo bende kod paro man kod kony kendo inyalo kwedo paro ma ok nyal konyo ng’ato.\n6 Rieko moa kuom Nyasaye bende nyalo konyi mondo ibed e winjruok gi ji mamoko. Inyalo bedo kod ngima mamor mar joot. Inyalo bedo kod osiep makare kod ji mamoko, bende mano nyalo miyo kata mana jogo ma ok ti ni Nyasaye miyi luor.\n7 To moloyo mano, bedo kod rieko moa kuom Nyasaye nyalo loso kit ngimani. Onyalo konyi bende ing’e kaka inyalo dhach gi gigo makelo kuyo e ngima. Bende inyalo bedo kendo neno kinde mabiro e yoo makare. Rango gik moko e yoo makare kamano nyalo medi bedo gi paro kata ngima mar del maber.—Ngeche 14:30; Isaiah 48:17.\n8. Ang’o ma ok ibi luoro ka itiyo ni Nyasaye?\n8 Ka itiyo ni Nyasaye, to ibiro bedo thuolo koa kuom luoro mago machando jogo ma ok ti ne. Nikech ing’eyo ni jo motho onge kod ngima e bur, ok ibi luoro jo motho. Nikech in kod geno kuom singruok mar Nyasaye ni obiro chiero jo motho, in bende ok ibi luoro tho. To nikech ing’eyo ni Nyasaye en wuon nyalo duto, ok ibi luoro juok kata bilo.—Johana 8:32.\nJo makare ginicham piny\n9-11. Ng’a gini mabiro dak e Paradis to ng’a ma ok nodagi?\n9 Ka isudo machiegni gi Nyasaye, ok iniluoro kinde mabiro. Waseneno ni muma nene owuoyo kuom chandruok mang’eny ma waneno e piny kawuono. Jehova nyisowa ni magi gin mana gik makadho. Machiegni Pinyruodh Nyasaye biro loso piny bedo paradis.—Luka 21:10, 11, 31; 23:43.\n10 Jogo masudo machiegni gi Nyasaye kende ema nodagi e Paradis. Muma wacho niya: “Nimar podi kinde matin, kendo ng’a marach obiro onge: Ee, iniket chunyi kuom paro kar bet mare, kendo obiro onge. To jo mamuol ginicham piny: kendo ginimor moloyo kuom kwe mang’eny.”—Zaburi 37:10, 11.\n11 Jogo matamore rito chike Nyasaye makare, gi wich matek, gin to ginilal ngimagi nyakachieng’. (2 Jo Thessalonika 1:8, 9) Ginilal nono. Giniriwre gi Satan kod jochiende e kethruok ma nyakachieng’. (Fweny 20:10, 14) To jogo mong’eyo Jehova kendo ma tiyone to nobed gimor e piny Paradis.\nNdalo Maber Ahinya Biro\n12. Muma wacho ang’o kuom ndalo mabiro?\n12 Jehova oseketo gik mabeyo miwuoro ni jogo mohere! Rangane kaka wach ne wuoyo kuom ngima e piny mar Paradis:\nChiemo mang’eny michamo: “Bel nobedi mang’eny e piny e wi gode madongo.”—Zaburi 72:16.\nKuonde dak maber: “Giniger udi, ginidagie.”—Isaiah 65:21.\nTich mamoro ji: “Jogo, mayiedho nomor gi tich luetegi ndalo mang’eny. Ni mar ok giniti nono.”—Isaiah 65:22, 23.\nOnge tuoche: “Japiny ok nowachi, atuwo.”—Isaiah 33:24.\nOnge joma ok nyal: “Eka wang’ mwofini noyepi, kendo it jo ma itgi odinore noyaure. Eka ng’ato ma rang’ol nochikre ka ngau, mi duond jamomo nower.”—Isaiah 35:5, 6.\nOnge rem, kuyo, kata, tho: “Nyasaye noywe pi wang’ duto e wengegi; tho ok nobedie kendo, kata ywak, kata nduru, kata rem ok nobedie, nikech gik machon osekadho.”—Fweny 21:3, 4.\nOnge lweny: ‘Nyasaye biro tieko iwenje nyaka giko piny.’—Zaburi 46:9.\nNgima mochwere: “Jo matir ginicham piny, mi ginidagie nyaka chieng’.”—Zaburi 37:29.\n13. Ng’a kende ma nyalo loso pinyni obed paradis, to nikech ang’o?\n13 Dhano ok nyal kelo magi duto, Jehova to ni kod teko mar timo gimoro amora mowacho ni obiro timo. Onge gima dimone timo gimoro amora modwaro timo. Muma wacho niya: “Onge wach ma nyalo tamo Nyasaye.”—Luka 1:37.\n14. Ere kaka inyalo yudo yoo madhi e ngima mochwere?\n14 Kokalo kuom Joneno mage, Jehova koro miyo ji thuolo kamoro amora ma gintie mondo ‘gidonj e rangach madiny’ kendo giwuoth e yoo madhi e ngima mochwere. Bedi achiel kuom jogo man gi mor, moseyie luongno. Bedi e din mar adiera kendo ibed mamor gi gweth mag Jehova nyakachieng’!—Mathayo 7:13, 14.\nInyalo konyo jomoko nade gi weche misepuonjori e wi Nyasaye? En winjruok mane manyalo bedoe e kindi gi Nyasaye?


Wuok 33 - Holy Bible [Luo Bible 2020] - (Wuok 33)\nEka Jehova Nyasaye nowacho ne Musa niya, “Wuoguru ka in kaachiel gi jok mane igolo e piny Misri kendo dhiuru e piny mane asingo ka akwongʼora ne Ibrahim, Isaka kod Jakobo kawachonegi ni, ‘Anamiye nyikwau.’\nAbiro oro Malaika mondo otel e nyimu kendo obiro riembo jo-Kanaan gi jo-Amor gi jo-Hiti gi jo-Perizi gi jo-Hivi kod jo-Jebus.\nDhiuru e piny mopongʼ gi chak kod mor kich. To ok anadhi kodu nikech un oganda ma tokgi tek kendo dipo ka atiekou e wangʼ yo.”\nKane oganda owinjo weche manyoso chunygo negichako ywak maonge ngʼama nolichore gi gimoro amora e dende.\nNimar Jehova Nyasaye nosewacho ni Musa niya, “Nyis jo-Israel kama, ‘Un oganda ma tokgi tek. Ka anyalo dhi kodu kata matin, to anyalo tiekou. Koro goluru oko gik mulichogo dendu eka anane gima anyalo timo kodu.’ ”\nKuom mano jo-Israel nogolo oko gik mane gilichogo dendgi ka gin e tiend Got Horeb.\nKoro Musa nohero kawo Hema kendo gure oko mar Kambi mochwalore matin koluonge ni “Hemb Romo.” Ngʼato angʼata mane dwaro penjo Jehova Nyasaye wach ne dhi e Hemb Romo oko mar kambi.\nKinde moro amora mane Musa odhi oko e Hema to ji duto ne wuok kendo chungʼ e dhoutgi mag hema ka gingʼiyo Musa nyaka chop odonji.\nKane Musa dhi e Hema to bor polo ne lor piny kendo siko e dhoot ka Jehova Nyasaye wuoyo gi Musa.\nKinde mane oganda oneno bor polono kochungʼ e dho Hema gin bende negichungʼ mi gilam ka ngʼato ka ngʼato nitie e dho Hembe.\nJehova Nyasaye ne wuoyo gi Musa wangʼ gi wangʼ mana ka ngʼato ma wuoyo gi osiepne. Bangʼ mano Musa noduogo e kambi, to Joshua wuod Nun, ma en wuowi mane konye nodongʼ mana e Hema.\nMusa nowacho ne Jehova Nyasaye niya, “Isebedo ka iwachona ni, ‘Telne jogi,’ to pok imiya ngʼeyo ngʼatno ma ibiro oro koda. Isewacho niya, ‘Angʼeyi gi nyingi kendo amor kodi.’\nKa imor koda to puonja yoreni mondo angʼeyi kendo mondo asik ka amori. Par ni ogandani gin jogi.”\nJehova Nyasaye nodwoke niya, “An awuon abiro dhi kodi kendo kwe mara nobed kodi.”\nEka Musa nowacho niya, “Ka in iwuon ok idhi kodwa, to kik igolwa ka.\nEre kaka ngʼato dingʼe ni imor koda kaachiel gi jogigi makmana ka idhi kodwa? Koso en angʼo ma dipoga gi jogigi kod ogendini mamoko mantie e piny?”\nEka Jehova Nyasaye nowacho ne Musa niya, “Abiro timo mana gino ma isekwayo nimar amor kodi kendo angʼeyi gi nyingi.”\nEka Musa nowachone niya, “Koro nyisa duongʼni.”\nKendo Jehova Nyasaye nowachone niya, “Abiro miyo duongʼna duto kadho e nyimi kendo abiro hulo nyinga ma en Jehova Nyasaye e nyimi. Anakech ngʼama adwaro kecho kendo anangʼwon-ne ngʼama adwaro ngʼwonone.”\nNowacho bende niya “Ok inyal neno wangʼa, nimar onge ngʼama nyalo nena mi dok mangima.”\nEka Jehova Nyasaye nowacho niya, “Nitie wi lwanda moro buta ka ma inyalo chungʼie.\nKa duongʼna kadho to abiro pandi e rogo mar lwanda kendo abiro umi gi lweta nyaka chop akadhi.\nEka abiro golo lweta kuomi mi inine mana ngʼeya, to wangʼa to ok nine.”


Jeremia 32 - Holy Bible [Luo Bible 2020] - (Jer 32)\nMa e wach mane obirone Jeremia koa kuom Jehova Nyasaye e higa mar apar mar Zedekia ruodh Juda, ma ne en higa mar apar gaboro mar Nebukadneza.\nJolwenj ruodh Babulon ne monjo Jerusalem, kendo Jeremia janabi ne otwe e agola moriti e kar dak mar ruodh Juda.\nKoro Zedekia ruodh Juda nokete e twech kanyo, kawacho niya, “Angʼo momiyo ikoro wach kamano? Ka iwacho ni, ‘Ma e gima Jehova Nyasaye owacho: Achiegni chiwo dala maduongʼni ne ruodh Babulon, kendo enoloye.\nZedekia ruodh Juda ok notony e lwet jo-Babulon to enochiwe ne ruodh Babulon, kendo enowuo kode wangʼ gi wangʼ mi enonene gi wengene owuon.\nNoter Zedekia Babulon, kama enosikie nyaka atimne gima adwaro, Jehova Nyasaye owacho. Ka ukedo gi jo-Babulon, to ok unulogi.’ ”\nJeremia nowacho niya, “Wach Jehova Nyasaye nobirona:\nHanamel wuod Shalum ma wuod owadgi wuonu nobi iri kendo nowach ni, ‘Ngʼiew lopa man Anathoth, nikech kaka watna machiegni koda en ratiro mari kendo tiji mondo ingʼiewe.’\n“Eka, mana kaka Jehova Nyasaye nosewacho, omera Hanamel nobiro ira e agola mar jarito kendo owacho ni, ‘Ngʼiew puotha man Anathoth kama Benjamin orito. Nikech en ratiro mari mondo ingʼiewe kendo ikawe, ngʼiewe ne in owuon.’ “Ne angʼeyo ni ma ne en wach Jehova Nyasaye;\nomiyo ne angʼiewo puodho man Anathoth kuom wuod owadgi wuonwa Hanamel kendo apimone shekel apar gabiriyo mar fedha.\nNe aketo seyi kendo agoyo amuri, ka joneno obedo, kendo apimo fedha e ratil.\nNe akawo barup ngʼiepo, mano mogoye amuri momwon motingʼo singruok kod chike mag ngʼiewo lowo, to gi mano ma ok omuon\nkendo ne achiwo baruwani ne Baruk wuod Neria, wuod Maseya, e nyim omera Hanamel kod joneno mane ogo seyi e barup winjruok kod jo-Yahudi mane obet e agola mar jarito.\n“E nyimgi ne amiyo Baruk puonjgi:\n‘Ma e gima Jehova Nyasaye Maratego, ma Nyasach Israel, wacho: Kaw barupegi, mago momwon kod ma ok omuon, kendo iketgi e agulu mar lowo mondo omi gibed amingʼa.\nNimar ma e gima Jehova Nyasaye Maratego, ma Nyasach Israel, wacho: Udi, puothe kod puothe mzabibu bende ibiro chak ngʼiew e pinyni.’\n“Bangʼ kane asechiwo barup ngʼiepo ne Baruk wuod Neria, ne alamo Jehova Nyasaye kama:\n“Yaye, Jehova Nyasaye Manyalo Gik Moko Duto, isechweyo polo gi piny kuom tekoni maduongʼ kod badi malach. Onge gima tekni.\nInyiso herani ne ji alufu to ikelo kum mar wuone ni nyithindgi. Yaye Nyasaye maduongʼ kendo maratego, ma nyinge en Jehova Nyasaye Maratego,\nchenro magi dongo kendo timbegi lich. Wengeni oyawore ne yore duto mag ji; imiyo ngʼato mich kaluwore gi kite, kendo mowinjore gi timbene.\nNe itimo ranyisi kod honni e piny Misri kendo isiko kodgi nyaka kawuono, ei Israel kendo e dier ji duto, kendo pod in ngʼat marahuma nyaka chil kawuono.\nNe igolo jogi Israel oa Misri gi ranyisi kod honni, gi lweti maratego kod badi moyarore kod bwok malich.\nNe imiyogi pinyni mane isesingone kweregi, piny mopongʼ gi chak kod mor kich.\nNegibiro kendo gikawo pinyno, to ne ok gilwori kata luwo chikeni; ne ok gitimo gik mane ichikogi mondo gitim. Omiyo ne ikelo kuomgi masichegi duto.\n“Ne kaka oger pidhe madongo but dala maduongʼ mondo gimonje kendo gikawe. Nikech ligangla, kech kod masiche, dala maduongʼ nochiwne jo-Babulon ma monje. Gima ne iwacho osetimore kaka koro inene.\nTo kata obedo ni dala maduongʼ enochiw ne jo-Babulon, in, yaye Jehova Nyasaye Manyalo Gik Moko Duto, wachona ni, ‘Ngʼiew puodhoni gi fedha kendo ngʼiepone mondo obed gi joneno.’ ”\nEka wach Jehova Nyasaye nobiro ne Jeremia:\nEmomiyo, ma e gima Jehova Nyasaye wacho: Achiegni chiwo dala maduongʼni ne jo-Babulon kendo ne Nebukadneza ruodh Babulon, ma biro monje kendo kawe.\nJo-Babulon mamonjo dala maduongʼni nodonji kendo ginimok kuome mach; giniwangʼe pep, kaachiel gi udi kamane ji owangʼoe iya kuom wangʼo ubani ewi tedni ne Baal kendo kuom chiwo misango miolo piny ne nyiseche manono.\n“Jo-Israel gi jo-Juda pok otimo gimoro makmana timbe mamono e nyim wangʼa chakre tin-gi; adiera, jo-Israel pok otimo gimoro makmana chwanya gi gik ma lwetgi oloso, Jehova Nyasaye wacho.\nKochakore odiechiengʼ mane ogere nyaka sani, dala maduongʼni osemedo wangʼo iya kendo miya mirima ma chuna ni nyaka agole e nyim wangʼa.\nJo-Israel gi jo-Juda osechwanya gi timbegi duto mamono magisetimo, gin ruodhi mag-gi kod jotelo, jodolo kod jonabi mag-gi, joma chwo mag Juda kod Jerusalem.\nNegilokona ngʼegi ma ok wengegi; kata obedo ni apuonjogi kendo amedo puonjogi, ne ok ginyal chiko itgi kata luwo puonjna.\nNegiketo nyisechegi manono e ot ma Nyinga nitiere kendo ginjawe.\nNegigero kuonde motingʼore gi malo ne Baal e Holo mar Ben Hinom mondo gitim misango gi yawuotgi kod nyigi ne Molek, kata kamano ne ok amiyogi chik mar timo kamano, kata mano ne onge e pacha niginyalo timo gima mono kamano kendo gimi Juda tim richo.\n“Iwuoyo kuom dala maduongʼni ni, ‘Gi ligangla, kech kod masiche enochiwe ne ruodh Babulon.’ To ma e gima Jehova Nyasaye, Nyasach Israel, wacho:\nAdiera anachokgi duto gia e pinje duto kamane ariembogie gi ich wangʼ kod mirimba mager; anadwog-gi kae kendo awegi gidag gi kwe.\nGinibed joga, kendo anabed Nyasachgi.\nAnami gibed gi chuny achiel kod tim achiel, mondo omi giluora manokel negiber kod nyithindgi manobi bangʼ-gi.\nAnalos singruok manyaka chiengʼ kodgi: Ok anawe timonegi maber, kendo anamigi giluora, mondo omi kik gilokre giweya.\nAnabed gi mor kuom timonegi maber kendo adiera anaketgi e pinyni gi chunya duto kod parona duto.\n“Ma e gima Jehova Nyasaye wacho: Kaka asekelo masiche malich kama ne jogi, omiyo koro anamigi mwandu mane asingonegi.\nKa puothe mangʼeny osengʼiew e pinyni ma uwacho ni, ‘En kama ninono, maonge ji kata le, nimar osechiwe ne jo-Babulon.’\nPuothe nongʼiew gi fedha, kendo barupe lowo nogoye sei kendo nogosingo kendo nobedgi joneno e gwengʼ Benjamin, e mier molworo Jerusalem, e mier mag Juda kendo e mier manie piny mantiere got matin, mar tiend gode ma yo podho chiengʼ kendo e Negev, nikech anadwog-gi ka gia e twech, Jehova Nyasaye wacho.”


Mathayo 27 - Holy Bible [Luo Bible 2020] - (Mat 27)\nGokinyi mangʼich, jodolo madongo duto gi jodong oganda noporo wach ni mondo gineg Yesu.\nNe gitweye mi gitere nyaka ne gichiwe e lwet Pilato, mane en ruoth.\nKa Judas, ngʼat mane ondhoge oneno ka osengʼadne Yesu buch tho, luoro nomake mi nodwoko pesa mamingli mag fedha piero adek ne jodolo madongo gi jodongo,\nkowacho niya, “Aseketho, nimar asendhogo remo maonge ketho.” To negidwoke niya, “Mano obadhowa e angʼo? Mano en wachni iwuon.”\nOmiyo Judas nowito pesago ei hekalu bangʼe oa odhi. Eka nodhi modere.\nJodolo madongo nokwanyo ngʼinjo mag fedhago kendo giwacho niya, “Chik ok oyie mondo okan gini kar keno, nikech en pesa remo.”\nOmiyo ne giporo wach mondo giti gi pesago kuom ngʼiewo puoth jachwe agulni mondo obed kama iyike jodak.\nMano emomiyo osebedo kiluongo kanyo ni puoth remo nyaka kawuono.\nEka gima Jeremia janabi nowacho niya, “Negikawo pesa mamingli mag fedha moromo piero adek, mane en nengo mane jo-Israel oketone,\nkendo negitiyo kodgi kuom ngʼiewo puoth jachwe agulni, kaka Jehova Nyasaye nochika,” nochopo kare.\nE thuolono Yesu nochungʼ e nyim ruoth, kendo ruoth nopenje niya, “In e ruodh jo-Yahudi koso?” To Yesu nodwoke niya, “Ee, en kaka iwachono.”\nKane jodolo madongo gi jodongo odonjone, ne ok odwoko gimoro amora.\nEka Pilato nopenje niya, “Donge iwinjo neno ma jogi donjonigoni?”\nTo Yesu nolingʼ alingʼa ma ok odwoke kata wach achiel mane odonjnego, kendo mano nomiyo ruoth owuoro ahinya.\nTo ruoth nohero gonyo ne oganda ngʼat achiel motwe e kinde mag sawo mar Pasaka.\nE ndalono ne gin gi ngʼat motwe ma achach mane iluongo ni Barabas.\nOmiyo ka oganda nosechokore kaachiel, Pilato nopenjogi niya, “En ngʼat mane mudwaro mondo agonynu: Barabas koso Yesu miluongo ni Kristo?”\nNimar nongʼeyo ni ich lit ema nomiyo giketo Yesu e lwete.\nKane oyudo Pilato obet e kom jongʼad bura, chiege nokowone wach niya, “Walri iaye wach ngʼat maonge kethono, nimar wachne nochanda ahinya kawuono e lek mane aleko kuome.”\nTo jodolo madongo gi jodongo mag oganda nojiwo oganda mondo Barabas ema gikwa ogonynegi to Yesu to mondo onegi.\nRuoth nopenjogi niya, “Kuom ji ariyogi, en ngʼa mudwaro mondo agonynu?” Negidwoke niya, “Barabas.”\nPilato nopenjogi niya, “To koro atim angʼo gi Yesu miluongo ni Kristo?” Negidwoke riat niya, “Gure!”\nPilato nopenjogi niya, “Nangʼo? En ketho mane mosetimo madimi gure?” To negimedo kok matek moloyo kagiwacho niya, “Gure!”\nKane Pilato oneno ni onge gima nonyalo timo, to ni mahu ema koro ne chakore, nokawo pi mi ologo e nyim ogandano, kowacho niya, “An aler kuom remb ngʼatni, en wachu!”\nTo ji duto nodwoko riat niya, “Rembe mondo obed e wiwa gi nyithindwa!”\nEka nogonyonegi Barabas, to Yesu to nogolo chik mondo ochwadi bangʼe nokete e lwetgi mondo gigure.\nEka askeche ruoth nokawo Yesu motero nyaka e laru mar od ruoth, kendo negichokore oganda askeche duto mi gilwore gikete diere.\nNe gilonyo lepe kendo ne girwakone kandho makwar,\neka ne gikado osimbo mar kudho kendo gisidho e wiye. Negiketo odundu e lwete korachwich, eka gigoyo chong-gi piny e nyime, kendo negichako jare kagiwacho niya, “Misawa, ruodh jo-Yahudi!”\nNe gingʼulo kuome olawo kendo negikawo odundu gigoyogo wiye anwoya anwoya.\nBangʼ kane gisejare kamano, ne gilonyo kandhono oko bangʼe girwakone lepe owuon. Eka ne giwuok gidhi kode mondo gidhi gigure.\nKane gin e yo gidhi, negiromo gi ja-Kurene moro miluongo ni Simon, kendo ne gichune mondo otingʼ msalaba.\nEka negichopo kama iluongo ni Golgotha (tiende ni “Hanga Wich”).\nKane gisegure, to ne gipogore lepe ka gigoyo ombulu.\nBangʼe negibet piny kanyo ka girite.\nGimalo ne nitie ndiko mondik mane nyiso kethone niya: Ma en Yesu, ma Ruodh Jo-Yahudi.\nJomecho ariyo bende negiguro kode, achiel e bathe korachwich to machielo e bathe koracham.\nJoma ne kadho kanyo nojare ka giyanye ka gikino wiyegi,\nkendo giwacho niya, “In manyocha iwacho ni inyalo ketho hekalu mi ichak igere bangʼ ndalo adekni, koro resri kendi ane! Ka in wuod Nyasaye to wuog ane e msalaba ilor piny!”\nMachalre kamano bende, jodolo madongo gi jopuonj chik kod jodong oganda bende nojare, kagiwacho niya,\n“Ne oreso jomoko, to en koro ok onyal resore owuon! Donge en Ruodh Israel? Dak koro oa ewi msalaba olor piny ka sani mondo wayie kuome.\nOgeno kuom Nyasaye; Nyasaye koro okonye ane sani ka odware adier, nimar ne owachoga ni, ‘An Wuod Nyasaye,’ ”\nKamano bende e kaka jomecho mane ogur kode bende nodhuole gi ayany.\nChakre sa auchiel mar odiechiengʼ nyaka sa ochiko, mudho nobiro moimo piny duto.\nTo kar sa ochiko, Yesu noywak gi dwol maduongʼ kowacho niya, “Eloi, Eloi, lama sabakthani?” (ma tiende ni, “Nyasacha, Nyasacha, iweya nangʼo?” ).\nKa moko kuom joma nochungʼ kanyo owinjo mano, negiwacho niya, “Oluongo Elija.”\nGikanyono achiel kuomgi noringo okawo siponj. Nonyume e kongʼo makech, kendo nochome ewi odundu mabor, bangʼe omiye Yesu mondo omadhi.\nJoma moko nowacho niya, “Koro weyeuru mos, wane ka Elija biro mondo orese.”\nTo bangʼ ka Yesu noseywak kendo matek gi dwol maduongʼ, chunye nochot.\nMana gisano pasia mar hekalu noyiech e diere tir, chakre malo nyaka piny. Piny noyiengni kendo lwendni nobarore.\nLiete nomuoch moyawore kendo ringre jomaler mangʼeny mane osetho nochier modoko mangima.\nNe giwuok e liete, kendo bangʼ chier mar Yesu, negidonjo ei Dala Maler kendo ne gifwenyore ne ji mangʼeny.\nKane jatend jolweny gi joma ne ni kode mane rito Yesu noneno yiengni mar piny kod gik moko duto mane oyudo osetimore, luoro nomakogi matek, kendo negiwacho ka giwuoro niya, “Adier, ngʼatni ne en Wuod Nyasaye!”\nMon mangʼeny bende ne ni kanyo, ka ngʼicho gichien. Negisebedo ka giluwo bangʼ Yesu koa Galili ka gichiwone gik monego okonyrego.\nMoko kuomgi ne gin, Maria ma aa Magdala, Maria min Jakobo gi Joses, kod min yawuot Zebedi.\nKa nochopo seche mag odhiambo, ja-mwandu moro ma ja-Arimathaya, ma nyinge Josef nobiro. En bende noselokore japuonjre Yesu.\nNodhi nyaka ir Pilato mokwayo ringre Yesu, kendo Pilato nogolo chik mondo omiyego.\nJosef nokawo ringre Yesu moboye gi nanga maler marep-rep,\neka nokete e bur manyien mane osekunyo ariwa e kor lwanda, eka nongʼielo kidi maduongʼ mi oumogo dho liendno bangʼe owuok odhi.\nMaria ma aa Magdala gi Maria machielo to noweyo kobet piny kama omanyore kod liel.\nKinyne, mane en odiechiengʼ maluwo Chiengʼ Ikruok, jodolo madongo gi jo-Farisai nodhi ir Pilato.\nNegiwachone niya, “Jaduongʼ, wanyalo paro ni ka ja-miriamboni ne pod ngima to nowacho ni, ‘Bangʼ ndalo adek to abiro chier kendo.’\nOmiyo gol chik mondo orit liel nyaka chiengʼ mar adek. Nono to jopuonjrene nyalo biro mi kwal ringre mi giwach ne ji ni osechier oa kuom joma otho. Miriambo machien-ni dibed marach moloyo mokwongo.”\nPilato nodwokogi niya, “Kawuru jarito mondo udhi urit liel kaka un ema ungʼeyo uwegi.”\nOmiyo negidhi mine girito liel ka giketo kido e kidi kendo negiketo jarito mondo orite.


nike hypervenom 2 free sneakerwholesale\nAECCafe: ArchShowcase Nike: Conference center by openUU ltdThe Top 10 Best Blogs on Nikelab , nike free hypervenom fc 2nike | Everything Swim Bike and Run and the Occasional Life Enconike FC hypervenom 2 mid mens trainers 747140 sneakers shoes (USNike Free 5.0 Womens Running Shoes 6.5 Black White 642199 001 , Nike Ice Kings by Rizon Parein | Agent PekkaNike Zoom Live PE Giannis Antetokounmpo Mens Basketball Shoes Bl , nike hypervenom 2 triple sortNike Free Hypervenom 2 (747139 001): MainApps: Amazon.de: Schuhe , Nike Free Trainer 5.0 V6 AMP Michigan State Spartans Mens Shoes nike free hypervenom ii fc trainers onlineNike Free Rn Flyknit Dynamic Movement Oreo and 50 similar itemsNike Men s Free Hypervenom 2 FC Football Boots， Grey: Amazon.co , Hallenschuhe nike hypervenom | Shoelover.de , Review: FC Barcelona Training Gear 2014 2015 by Nike YouTubeNike Fc Barcelona 2016 17 Away Kit Released Youtube – Ronaldo Me , NIKE F.C. RADIO | Émission Tealer Gang avec Spri Noir (Jour 2 NIKE F.C. RADIO | Émission Tealer avec Biga Ranx (Day 4) YouTube , New Nike Home Kit for 2016 2017 Season Fc Barcelona Youtube BARCELONA 2016/2017 AWAY KIT NIKE (LEAKED) YouTubeNike Academy: Winter Training Speed YouTube , Nike Academy vs FC Barcelona YouTube | AD MOVIES | Pinterest | F , ▷ Nike Football Take It To The Next Level HD YouTube.mp4 Nike Cup Game 3 Real Atlantic Vs United FC YouTube , Nike FootballX Skills: The Flick Flick YouTubeNike Air Max 90 Breathe White Blue Black Youtube £128.50HUGE Back To School Try On Haul!!! (American Eagle， Nordstrom， N , finale nike elastico futsal shoes review indoor soccer pinterest ,\nNike Zoom KD 9 Basketball Shoes Mens Multi Color/Multi Color 843 , Obsidian Nike Air More Uptempo: Release DateMust See Sneaker Design Combines All 15 LeBron James Nike Shoes , Great Deals on Nike Metcon 3 (Glacier Grey/Sail/Binary Blue) MenSELECT SHOP LOWTEX | Rakuten Global Market: NIKE AIR MAX 95 ,


2 Korintho ११:१४\nTo mano gima ok nyal bwogowa nikech kata Satan bende wuondore ni en malaika mar ler.\nOmiyo wawacho weche jonabi mane gikoro makoro oselernwa tiendgi. Ka uchiko itu ne wechegi to ubiro konyoru, nikech gichalo gi ler marieny kawuok e mudho, nyaka chop odiechiengʼno yawre mi ler mar sulwe mokinyi meny chunjeu.\n Manreuru gi gige lweny duto mag Nyasaye, mondo eka uchungʼ motegno kutangʼ ne wuond mar Jachien. Nikech wasigu mwakedogo ok gin dhano, to wakedo gi jotelo, kod ruodhi mag piny motimo mudhoni, kaachiel gi lang chuny maricho modak e kor polo.\nUn nyithind wuonu ma Satan kendo dwach wuonuno ema uhero timo. Ne en janek nyaka aa chakruok, kendo ok odwar adiera nikech adiera onge kuome. Koriambo to otimo gima ongʼiyogo, nimar en ja-miriambo, kendo en e wuon miriambo duto.\n Kata mana malaike mane ok obedo kuondegi mag loch mane omigi, mago mane owuok oweyo keregi mane oketgie, gin bende osekanogi e mudho mandiwa, kotwegi gi nyoroche ma ok chodi nyaka chiengʼ, ka girito kum e odiechiengʼ maduongʼ. Kamano bende Sodom gi Gomora, kaachiel gi mier molworogi ne jochiwore ne chode gi anjawo. Gin gibedo kaka ranyisi mar joma ikumo kiwangʼo e mach manyaka chiengʼ. Mano e kaka jogi bende chalo. Lek ma gileko dwanyo ringregi kendo jogi odagi teko ma Ruoth nigo kendo giwuoyo marach kuom joma nigi duongʼ e polo. To kata mana Mikael malaika maduongʼ kane gilaro gi Satan ringre Musa, ne ok ohedhore wuoyo kuome marach kohangone wach, to nowachone mana niya, “Ruoth mondo okweri!”\nJatem nobiro ire kendo nowachone niya, “Ka in Wuod Nyasaye adier to nyis kitegi mondo olokre kuon.”\nAbiro miyo joma lamo Satan, maluongore ni gin jo-Yahudi to ok gin. Jogi gin jomiriambo. Abiro chunogi mondo gipodhi e tiendu eka gingʼe ni aherou.\nTo Jachien, mane owuondogi ne owit e ataro mar mach maliel mager, kama ondiek malichno kod janabi mar miriambo nowitie. Kanyo gini sandre odiechiengʼ gi otieno nyaka chiengʼ.\nNyasach kwe biro miyo unyon Satan gi tiendu. Ngʼwono mar Ruodhwa Yesu Kristo obed kodu.\n Kuom ohala mane itimo alanda ne ipongʼ gi timbe mag mahundu, mine idoko jaricho. Emomiyo ne adiri oko ka wichkuot omaki, ka agoli e got mar Nyasaye, kendo ne ariembi chuth, yaye kerubi ma jarit, mi ia e dier kite maliet ka mach. Chunyi nobedo gi sunga nikech ber mane ibergo, kendo ne iketho riekoni nikech duongʼ mane in-go. Omiyo ne adiri makeli nyaka e piny; mibedo gima ruodhi mag piny rango amingʼa ka wuoro.\n Nodwoko niya, “Ne aneno Satan kalor aa e polo mana ka mil polo. Asemiyou loch mondo unyon thuonde gi thomoni kendo uloo teko duto mag jasigu bende onge gima nohinyu. To kik ubed moil ni jochiende winjou, to beduru moil ni nyingu ondiki e polo.”\n Mano kaka isepodho kia e polo, yaye ratego, sulwe mar okinyi! Oseboli e piny in ma yande itieko ogendini. Ne iwacho e chunyi niya, “Abiro idho e polo; abiro guro lochna malo moyombo sulwe mag Nyasaye; kendo anabed e kom duongʼ, ewi got mar chokruok, mantiere malo mogik mar got maler. Anaidh malo moyombo boche polo; kendo anachal gi Nyasaye Man Malo Moloyo.” To koro osedwoki piny e bur matut nyaka e piny joma otho.\n Kendo ondiek malichno nochungʼ e dho nam. Eka naneno ondiek moro magalagala kawuok aa e nam. Ne en gi tunge apar kod wiye abiriyo. To nosidho osimbo apar e tungenego, kendo wich ka wich nondikie nying marach ma yanyo Nyasaye. Ondiek mane anenono ne chalo gi kwach, to tiendene ne chalo tiende dubu, kendo dhoge ne chalo gi dho sibuor. To thuol mangʼongono nomiyo ondiegno tekone gi kome mar duongʼ gi lochne duto. Achiel kuom wi ondiegno ne nenore ka gima ogo lero mar tho, to wiye mane ogo lerono nosechango. Ji duto manie piny nohum nono, kendo negiluwo bangʼ ondiegno. To ji nolamo thuol mangʼongono nikech nosemiyo ondiek malichno tekone owuon kendo negilamo ondiek malichno ka gipenjo niya. “En ngʼa machal gi ondiek malich?” Ere ngʼato manyalo kedo kode? Ondiek malichno nomi dhok mar wacho weche mag sungruok kod ayany, kendo ne oyiene bedo gi loch kuom dweche piero angʼwen gariyo. Eka nochako wuoyo koyanyo Nyasaye kendo koketho nyinge kod kar dakne, kaachiel gi joma odak e polo. Bende nomiye teko mondo oked gi jomaler mag Nyasaye kendo ologi, kendo nomiye loch kuom dhoudi duto, gi ogendini kod dhok duto miwacho gi pinje duto. Ji duto modak e piny biro lamo ondiek malichno. Gin e joma nying-gi ok ondiki e kitabu mar ngima mar Nyarombo mane onegi chakre chwech piny. Ngʼat man-gi it, mondo owinji! Ka ngʼato onego ter e twech to twech machalo kamano ema nyaka odhiye. Kendo ka ngʼato onego negi e lweny gi ligangla to liganglano ema nyaka negego. Ma e kinde ma jo-Nyasaye onego timie kinda kendo bed gi yie motegno. Eka naneno ondiek malich machielo kawuok ei piny. Ne en gi tunge ariyo machalo gi mar nyarombo, to nowuoyo kaka thuol mangʼongo wuoyo. Notiyo gi teko duto mar ondiek malich mokwongo ka en e nyim ondiegino. Eka nomiyo piny gi ji duto modak e iye olamo ondiek malich mokwongono, ma wiye ne nigi adhola malich mane ogo lero mar tho, to nosechango. Notimo honni madongo ma kata mana mach nomiyo lor oa e polo, kabiro e piny ka ji duto neno. To nowuondo ji modakie piny, nikech honni mane omiye teko mondo otim e nyim ondiek malich mokwongo. Ne ogolo chik mondo gilosi gima ket ma imiyogo duongʼ ondiek malich mokwongo mane ohiny gi ligangla to ok otho. Nomiye teko mondo omi gima ket mar ondiek malich mokwongo muya, mondo owuo kendo one ni jogo duto mane otamore lamo gima ketno onegi. Bende nochuno ji duto, jomatindo gi jomadongo, jo-mwandu kod jochan, wasumbini gi joma ni thuolo, mondo oket kido e lwetegi ma korachwich kata e lela wengegi, mondo ngʼato angʼata kik ngʼiew kata loko gimoro amora, makmana ka en gi kidono ma en nying ondiek malichno kata namba mochungʼ kar nyingno. To ngʼeyo tiend wachni dwaro rieko, Ngʼat man-gi rieko, mondo okwan namba mar ondiek, nikech nambano ochungʼ kar nying dhano. Nambano en mia auchiel gi piero auchiel gauchiel.


Bible in one year - Luo Bible 2015 - July 5\nTich Joote 13:1-25\n1. Kuom kanyakla mar jo-Kristo man Antiokia manie piny Kilikia ne nitie johul wach kod jopuonj. Ne gin Barnaba gi Simeon miluongo ni Rateng’, gi Lukio ja-Kurene, gi Manaen, mane opidh kaachiel gi ruoth Herode, kod Saulo.\n2. To kane oyudo gilamo Ruoth, kendo gitueyo chiemo, Roho Maler nowacho nigi niya, “Walnauru Barnaba gi Saulo oti tich ma aseluongogi mondo giti.”\n3. Eka ne gimedo lemo, kendo gitueyo chiemo, bang’e ne giyieyo lwetgi kuom Barnaba gi Saulo, mi giweyogi gidhi.\n4. Kane Roho Maler oseoro Barnaba gi Saulo kamano, ne gidhi Seleukia, kuma ne giidhoe yie mi gikwang’ gidhi Saipras.\n5. Kane gichopo Salamis, ne gilando Wach Nyasaye e ut lemo mag jo-Yahudi, ka Johana konyogi.\n6. Ne giwuotho e chulano duto, ka gilando Wach Maber, nyaka ne gichopo Pafo, kuma ne ginwang’oe ajuoga moro ma nyinge Bar-Yesu (to dho Yunani luonge ni Eluma.) Ne en ja-Yahudi, kendo ne owuondore ni en janabi.\n7. Bende ne en osiep Sergio Paulo, ma ruodh chulano, kendo mane ng’ama riek. Ruodhno noluongo Barnaba gi Saulo mondo odhi ire, nikech ne odwaro winjo Wach Nyasaye.\n8. To ajuoga miluongo ni Elumano notamogi, kotemo geng’o ruoth mondo kik yie kuom Yesu.\n9. Eka Saulo ma bende iluongo ni Paulo, nopong’ gi Roho Maler. Norango wang’ ajuogano tir,\n10. mowachone niya, “Yaye, in wuod Satan! In jasik gik moko duto mabeyo! Ipong’ gi timbe duto mag miganga, kendo pile itemo loko adiera mag Nyasaye obed mag miriambo!\n11. To koro winji, kata mana sani Ruoth Nyasaye biro goyi gi lwete, kendo ibiro bedo muofu, mi ok ninen kuom ndalo moko.” Gikanyono mudho mandiwa noimo wang’ Eluma, mi owuotho komulo amula, kendo kodwaro ng’ama taye gi lwete.\n12. Kane ruoth oneno gima otimoreno, noyie kuom Yesu, kendo nohum nono kuom puonj Ruoth Yesu.\n13. Paulo kod joma ne en go ne joa Pafo, mi okwang’ nyaka Perga e piny Pamfulia, to Johana noweyogi kuno, modok Jerusalem.\n14. Eka ne gia Perga, mi gidhi Antiokia e piny Pisidia, kendo ne gidhi e od lemo mar jo-Yahudi chieng’ Sabato, mi gibet piny.\n15. Kane osesom weche moko moa e Chik Musa, kod mag Jonabi, jodong od lemo nokowonigi wach ni, “Owetewa, ka un gi wach moro madujiwgo ji, to wachuru.”\n16. Eka Paulo nochung’, moting’o bade, kendo ochako wuoyo niya: “Un owetena ma jo-Israel, kod ji mamoko duto moluoro Nyasaye, winjuru.\n17. Nyasaye ma Nyasach jo-Israelgi noyiero kwerewa, moloko oganda motegno e ndalo mane gin jodak e piny Misri. Bang’e nogologi kuno gi tekone maduong’,\n18. kendo nokurogi e thim kuom higni ma dirom piero ang’wen.\n19. Eka notieko ogendini abiriyo mane oyudo odak e piny Kanaan, mi omiyo joge owuon pinyno.\n20. Bang’ higni ma dirom mia ang’wen gi piero abich, nomiyogi jong’ad bura moritogi nyaka ndalo janabi Samuel.\n21. To kane gikwayo mondo gibed gi ruoth, Nyasaye nomiyogi Saulo wuod Kish ma jadhood Benjamin mondo obed ruodhgi, mi noritogi kuom higni piero ang’wen.\n22. Eka Nyasaye nogole, moketonigi Daudi ruoth. En ema Nyasaye nowuoyo kuome niya, ‘Aseyudo ni Daudi wuod Jesse e ng’at ma chunye chal gi mara, kendo ema notim gik moko duto ma adwaro.’\n23. “Yesu ma nyakwar Daudi ema Nyasaye otimo Jawar jo-Israel, kaka nosingore.\n24. To kane Yesu pok ochako tichne, Johana nosebedo kapuonjo jo-Israel duto mondo gilokre giwe richogi, obatisgi.\n25. To kane Johana koro chiegni tieko tichne, nopenjo ji ni, ‘Un uparo ni an ng’a? An ok an Jal mugeno ni biro biro. To winjuru! Ng’at moro biro bang’a ma ok awinjora gonyo wuochene e tiende.’


SIGANA MAR 31\nANE Musa odok Misri, ne onyiso Harun owadgi duto kuom honnigo. Kendo kane Musa gi Harun onyiso Jo-Israel honnigo, ne giyie giduto ni Jehova ne nikodgi.\nBang’e, Musa gi Harun ne odhi neno Farao. Ne ginyise niya: ‘Jehova Nyasach Israel owacho kama, “We mondo joga odhi kuom ndalo adek, mondo gidhi gilama e thim.”’ To Farao ne odwokogi niya: ‘Aonge gi yie kuom Jehova. Kendo ok abi gonyo Jo-Israel mondo odhi.’\nMirima ne omako Farao, nikech ji ne dwaro thuolo mar weyo tich mondo gidhi gilam Jehova. Kuom mano, ne ochunogi tiyo matek maloyo pile. Jo-Israel ne osin gi Musa nikech ne giparo ni ne isandogi nikech en, kendo wachni ne ok mor Musa. To Jehova ne onyise ni mano kik chand chunye. Jehova ne owachone ni ‘Anami Farao owe joga mondo odhi.’\nMusa gi Harun ne odhi neno Farao kendo. Wang’ni to ne gitimo hono. Harun ne obolo ludhe piny ma ludhe ne olokore thuol maduong’. Kata kamano, jo rieko mag Farao bende ne obolo ludhegi piny ma olokore thuonde. To ne ane! Thuond Harun mwonyo thuonde mag jo riekogo. To ema podi Farao ne otamore weyo Jo-Israel mondo odhi.\nKuom mano, kinde ne ochopo ma koro Jehova ne dwaro miyo Farao puonj moro. Bende ing’eyo kaka ne otimo mano? Ne okelo chandruoge madongo kata masiche apar e piny Misri.\nMasichegi kane timore, Farao ne luongo Musa kendo ne owachone ni: ‘Chung ane masichegi, to anawe Jo-Israel mondo odhi.’ To kane ochung masira, Farao ne loko pache kinde ka kinde. Ne ok odwar weyo ji mondo odhi. To gikone, bang’ masira mar apar, Farao ne ogonyo Jo-Israel.\nBende ing’eyo masiche apargo duto e yo maler? El kalatas mondo wapuonjore kuomgi.\nWuok 4:27-31; 5:1-23; 6:1-13, 26-30; 7:1-13.


Un owetewa ma Ruoth ohero, nyaka wago ni Nyasaye erokamano pile nikech un, nimar un ema Nyasaye noyierou nyaka a chakruok mondo uyud warruok, ka opuodhou gi Roho, kendo kuom yie ma un-go kuom adiera.\nOmiyo ka ng’ato opuodhore oa e yore ma ok ler, to enobed kaka agulu mitiyogo tich mogen, nikech en ng’at mochiwore ni Nyasaye, ma Ruoth nyalo konyorego kuom tiyo tich moro amora maber.\nIniyaw wang’gi, mi igolgi gia e mudho gidhi e ler, kendo gia e teko Satan, gidhi ir Nyasaye, mondo ka giyie kuoma to owenigi richogi, kendo gibed kaachiel gi joma Nyasaye oseyiero obed joge.’\n Osechieru kaachiel gi Kristo ua kuom joma otho, omiyo nyaka uket chunyu kuom gik man malo, kuma Kristo obetie e bat korachwich mar Nyasaye. Chomuru parou kuom gik man malo, to ok kuom gik mag piny, nikech usetho, kendo ngimau koro osepand gi Kristo kuom Nyasaye. Kristo e ngimau maradier, kendo ka ochako oduogo, to un bende unubi kode e duong’ne maler. Emomiyo neguru dhano machon gi timbene duto mag piny ka, kaka terruok, gi dwanyruok, gi hera marach, gi gombo marach, kod ich lach ma en mana lamo nyiseche manono,\nKamano e kaka un joma ok jo-Yahudi bende ne uwinjo wach mar adiera, ma en Wach Maber mane okelonu warruok, mi uyie kuom Kristo, kendo Nyasaye nomiyou Roho Maler mane osingore ni nomiu, kaka ranyisi ni un joge.\nJal mapwodho ji, kaachiel gi jogo mipwodho, giduto gin nyithind ng’at achiel. Mano emomiyo oluongogi ni owetene, ma ok wiye okuot,\n Wan to opwodhowa nikech Yesu Kristo nochiwo ringre owuon nyadichiel kende, kotimo mana gima ne Nyasaye dwaro. Jodolo duto mag jo-Yahudi chung’ katiyo tich lemo odiechieng’, kendo ginwoyo mana misengni ma gitimo pile, ma ok nyal golo richo kata matin. Kristo to notimo misango achiel kende mar golo richo, moromo nyaka chieng’, mi obet e bad Nyasaye korachwich, mana kaka Muma wacho. Chakre kindeno orito nyaka Nyasaye ket wasike bed raten tiende. Osemiyo joma opwodhi kamano odoko joma long’o chuth nyaka chieng’ kuom misango achiel mane otimono.\n Wuonewago ne kumowa kuom kinde matin kaka ne giparo ni bernigi. Nyasaye to kumowa koparo gima dikonywa, ni mondo wadok joma ler, mana kaka en bende oler. E sa mikumoe ng’ato, to kum ok nenre ka gima ber, to onenore mana malit. Achien to, joma osepuonji e yor kum nyago olemo mokue, tiende ni ngima maler. Emomiyo jing’uru bedeu mobengore kod chongeu monyosore. Losuru yore muluwo ochikre tir, eka tiendeu malit ok nowil, to nochangi. Temuru mondo ubed gi kue kod ji duto, kendo beduru gi ngima maler, nikech ka ng’ato ok ler, to ok none Ruoth.\nMano emomiyo Yesu bende ne onegi oko mar dala Jerusalem mondo opuodh ji gi rembe owuon.\nWa dikonu un kanayakla mar joma oyie kuom Nyasaye man Korintho, ma un joma osewal ni Kristo Yesu, mi oluong mondo obed jo-Nyasaye kaachiel gi ji duto kuonde duto maluongo nying Ruodhwa Yesu Kristo, ma Ruodhgi kendo Ruodhwa.\nNg’at ma Nyasaye onywolo ok tim richo, nikech koth Nyasaye nie iye. Ok onyal timo richo nikech en ng’at ma Nyasaye onywolo.\nNyasaye Wuoro noyierou chon kaka dwarone obet, mondo opwodhu gi Roho, umak chik Yesu Kristo, kendo mondo rembe okir kuomu. Ng’wono gi kue mogundho obed kodu.\nNyasaye dwaro ni mondo ubed joma ler, omiyo nyaka uwe terruok.\nNyasaye owuon ma wuon kue mondo omi ubed maler chutho, kendo orit chunyu gi ngimau kod ringreu, mondo ka Ruodhwa Yesu Kristo obiro, to ubed joma onge bura chuth.\nBende aluor ni ka abiro to Nyasacha dipo ka omiya bedo gi wichkuot e nyimu, mi dabed gi kuyo nikech joma thoth mane oketho, to otamore lokore kuom tim ma ok ler mane gisebedo ka gitimo, kaka terruok kod anjawo.\n Walgi gichiwreni kuom adiera. Wachni en adiera. Aseorogi e piny mana kaka in bende ne iora e piny. Achiworani nikech gin, mondo gin bende gibed joma owalni kuom adiera.\nnikech Nyasaye owuon ema tiyo e chunyu, komiyou dwaro kendo timo gima long’one.\nmondo abed jatich Kristo Yesu, kendo mondo ati tich dolo ni joma ok jo-Yahudi. Tijano en lando Wach Maber mar Nyasaye mondo joma ok jo-Yahudi obed misango malong’o ni Nyasaye, ma Roho Maler osepwodho.\n Ng’wono kod yie mogundho miyudo kuom ng’eyo Nyasaye kod Yesu Ruodhwa obed kodu. Teko mar Nyasaye osemiyowa gik moko duto mamiyo wabedo mangima, kwaluoro Nyasaye. Ngimano wanwang’o kuom ng’eyo Jal mane oluongowa mondo wayud pok kuom duong’ne kod berne. Kamano osemiyowa singruok madongo kendo ma nengogi tek, mondo kuom singruokgo utony e kethruok ma gombo osekethogo piny, mondo ukaw kit Nyasaye owuon.\n “An e mzabibu maradier, kendo Wuora e japur mzabibuno. Bedena duto ma ok nyag olemo, ong’ado oko, to bede duto ma nyago olemo olwero maler mondo omed nyak. Un koro osedoko maler nikech wach ma asewachonu. Beduru e iya kaka an bende abet e iu. Kaka bad mzabibu ok nyal nyago olemo kende, ka ok en kuom yath mzabibu, e kaka un bende ok unyal nyago gimoro, kapok ubet e iya.


Joshua 9 - Holy Bible [Luo Bible 2020] - (Josh 9)\nRuodhi duto mane odak yo podho chiengʼ mar aora Jordan nowinjo humb wechego; mane gin ruodhi moa e tiend gode mag pinyno, gi ruodhi moa yo podho chiengʼ mar gode gi mago moa e wedhe mag Nam Mediterania kaachiel gi ruodhi moa Lebanon (mane gin ruodhi mag jo-Hiti, jo-Amor, jo-Kanaan, jo-Perizi, jo-Hivi kod mago mag jo-Jebus);\nruodhigo noriwore giduto mondo giked gi Joshua kod jo-Israel.\nKata kamano, kane jo-Gibeon owinjo gima Joshua notimone Jeriko kod Ai,\nnegiparo mondo giwuonde. Negidhi kaka jogo man-gi punde motingʼo ogunde moti gi piende divai moti kendo obaw.\nJogi norwako wuoch moyiech kod lewni moti. Makati mane gin-go duto nokethore.\nEka negidhi ir Joshua e kambi man Gilgal mi giwachone Joshua kod jo-Israel niya, “Wawuok e piny mabor, omiyo yie watim kodu winjruok.”\nJo-Israel nowacho ni jo-Hivi niya, “To ka dipo ni udak kodwa machiegni, ere kaka dwa los kodu winjruok?”\nNegiwachone Joshua niya, “Wan jotichu.” To Joshua nopenjogi niya, “Un ngʼa gini to bende ua kanye?”\nNegidwoko niya, “Jotichni oa e piny mabor ahinya nikech humb Jehova Nyasaye ma Nyasachi. Wasewinjo humb gik mane otimo Misri,\nkendo gigo duto mane otimone ruodhi ariyo mag jo-Amor man yo wuok chiengʼ mar aora Jordan, ma gin Sihon ruodh Heshbon kod Og ruodh Bashan, mane odak Ashtaroth.\nOmiyo jodongwa kod ji duto modak e pinywa nowachonwa kama, ‘Kawuru gik mudhiyo godo e wuoth, dhiuru kendo urom kodgi ma uwachnegi niya, “Wan jotiju, losuru kodwa winjruok.” ’\nNeuru makati mwatingʼogi, ne giliet ka wachako wuoth, to koro sani gikethore.\nPiend divai mane wapongʼo bende ne nyien, to koro neye kaka giyiech. Lepwa kod wuochewa bende oseti nikech wuoth marabora ahinya.”\nJotelo moko mag jo-Israel nobilo chiemb jogo ka ok gipenjo Jehova Nyasaye wach.\nOmiyo Joshua noketo winjruok mar kwe kodgi mondo oyienegi gidag kodgi, kendo jotelo ne opwodho ma ka gikwongʼore.\nNdalo adek bangʼ kane giseloso winjruok gi jo-Gibeon, jo-Israel nowinjo ni jogo gin mana joma odak kodgi machiegni.\nOmiyo jo-Israel nowuok, to odiechiengʼ mar adek negichopo e miechgi madongo kaka: Gibeon, Kefira, Beeroth, kod Kiriath Jearim.\nJo-Israel ne ok omonjogi, nikech jotend kambi nosesingore ka kwongʼore kodgi e nyim Jehova Nyasaye, ma Nyasach jo-Israel. Kata kamano, ji duto nongʼur gi jotendgi,\nto jotelogo duto nowacho niya, “Wasemiyogi singruok marwa e nying Jehova Nyasaye, ma Nyasach Israel, omiyo koro ok wanyal mulogi.\nMa e gima wabiro timonegi: ‘Wabiro wegi gidagi mondo kik mirima bi kuomwa nikech waketho kwongʼruok mane wasingonegi.’ ”\nNegidhi nyime kagiwacho niya, “Wegi gidagi, mondo gibednwa jobar yien gi joumb pi ni jowa duto.” Omiyo jotelo norito singruok margi.\nEka Joshua noluongo jo-Gibeon kendo owachonegi niya, “Angʼo momiyo ne uwuondowa ka uwacho ni, ‘Wadak mochwalore kodu,’ to kuom adier udak mana butwa?\nUn joma okwongʼ! Ok unuwe tiyonwa kaka jobar yien gi joumb pi e od Nyasacha.”\nNegidwoko Joshua niya, “Jotichni notimo kamano nikech Jehova Nyasaye ma Nyasachi nochiko Musa jatichne mondo omiu pinyni duto kendo uneg ji duto modakie. Omiyo ne waluor nikech un, kendo mano ema nomiyo watimo kamano.\nKoro to wan e lweti. Timnwauru gimoro amora muneno ni ber kendo longʼonu.”\nOmiyo Joshua nokonyogi kuom jo-Israel ma ok ginegogi.\nE odiechiengʼno noketo jo-Gibeon obedo jobar yien gi joumb pi ni jo-Israel duto kendo ni tich kendo mar misango mar Jehova Nyasaye kama Jehova Nyasaye biro yiero. Kendo mano e gima gin nyaka chil kawuono.


Bible in one year - Luo Bible 2020 - August 31\n1. Dhiyo adhiya nyime gitimo timbe mabeyo, to bangʼe notimni ngʼwono.\n2. Chiw achiwa mwanduni ni ji mangʼeny, nikech ikia gima kiny notimreni.\n3. Ka polo odudo, to koth chue e piny. Kata ka yien olwar yo milambo kata yo nyandwat, kama olwarieno, kanyo ema iyude.\n4. Ngʼama osiko mana ka ngʼiyo kor polo ok nokom; to ngʼama rito mana ni mondo koth ochwe, ok noke.\n5. Mana kaka ok inyal ngʼeyo kama yamo luwo, kata ngʼeyo kaka nyathi chakore ei min, omiyo ok inyal ngʼeyo gima Nyasaye ma jachwech gik moko duto timo.\n6. Chwo kodhi mari gokinyi, to godhiambo kik iwe lweti bed maonge tich, nimar ok ingʼeyo kata gibiro twi, giduto maber.\n7. Ler ber kendo omiyo wangʼ neno maber.\n8. To kuom higni mangʼeny ma dhano nyalo dak, we mondo obed mamor kuom hignigo duto. Makmana wiye kik wil gi ndalo mag mudho nikech kosetho to ndalo mag mudho nobed mangʼeny moloyo. Gimoro amora mabiro bangʼe onge tiende.\n9. Bed mamor, in wuowi matin, ka pod in rawera kendo tim gik moko duto ma chunyi dwaro. Tim gik moko duto ma chunyi gombo kendo wangʼi nyalo neno, to kata kamano nyaka ingʼe ni Nyasaye nongʼadni bura kuom gik moko duto mitimo.\n10. Omiyo koro, gol gombo duto oko e chunyi kendo kik iwe gombo mag ringruok thagi, nikech bedo rawera maratego bende onge tiende.\n1. Paruru jachwechu kapod utindo, kendo kapok ndalo mag chandruok obiro, ma ubiro wachoe niya, “Onge gima tinde bernwa e piny.”\n2. Mano en ndalo ma wangʼ chiengʼ, dwe kod sulwe lokore mudho, kendo angʼwengʼo kwako piny bangʼ ka koth osechwe.\n3. Jorito makonyou koro tetni, jou maroteke koro gumbo, rego biro chungʼ nikech jorego nok, kendo wengeu biro lokore boo ma ok unyal neno maber.\n4. Dhorangeye momanyore gi wangʼ yore nolor kendo koko mar rego ok nowinjre maber; kendo kata mana ywak winy machiewou e nindo ok unuwinji.\n5. Ji noluor kuonde motingʼore gi malo kendo wuoth nobednigi matek e wangʼ yore. Maua mar oyungu thiewo kendo ongogo lak mondo odhi ocham it yien-no, to oyudo ka it yien-no onge gi ndhandhu. Kamano e kaka dhano dhiyo e dalane mosiko ka joywak to dengo e wangʼ yore.\n6. Paruru jachwechu kapod utindo, kendo pok ndalo mar chandruok obiro e piny. Kik urit nyaka ubed joma onge paro gi rieko, kata teko mar timo gimoro,\n7. e kinde ma lowo dok kuom lowo, to chuny dok ir Nyasaye mane ochweye.\n8. Emomiyo an jayalo awacho niya, “Ngima en gima nono! Gik moko duto onge tiendgi!”\n9. Nikech jayalo ne riek, nopuonjo ji gik moko duto mane ongʼeyo. Noparo matut kendo omanyo mi ochano ngeche mangʼeny kaka owinjore.\n10. Jayalo nomenyo mana mondo oyud weche makare, kendo gima nondiko noriere tir kendo adiera.\n11. Weche joma riek jiwo mondo omi giti; to wechego kochoki to chalo gi ludh jokwadh makwayo rombe kata musmal mogur matek. Nyasaye ma jakwadhwa achiel kende ema osechiwo wechego.\n12. Koro wuoda nitiere gimoro machielo ma bende onego ingʼe. Tich ndiko kitepe ok norum kendo somo mangʼeny biro olo pachi.\n13. Gik moko duto koro osewinji, omiyo koro ma e wach mogik: Luor Nyasaye kendo rit chikene nimar ma e tich mane omi dhano.\n14. Nimar Nyasaye biro ngʼado bura ni tich moro amora, kaachiel gi gimoro amora mopondo, bed ni ober kata orach.\n15. Dhano to ndalone chalo gi lum, oloth piyo ka maua mopidhi;\n16. to ka yamo okudhe matin nono to kare orumo, kendo ok chak pare.\n17. Hera ma Jehova Nyasaye oherogo joma omiye luor, to osiko manyaka chiengʼ, kendo osiko otimo maber ne nyithind nyithindgi,\n18. ma gin joma orito singruokne kendo jogo maparo mondo orit chikene.\n19. Jehova Nyasaye osechungo lochne e polo, kendo lochne orito ji duto.\n20. Pakuru Jehova Nyasaye, un malaikane duto, un joge maroteke matimo kaka odwaro, kendo matimo kaka owacho.\n21. Pakuru Jehova Nyasaye, un jopolo duto, un jotichne matimo dwarone.\n22. Pakuru Jehova Nyasaye, un gik moko duto mochweyo, manie bwo lochne kuonde duto. Pak Jehova Nyasaye, yaye chunya.\n13. Wuoda, cham mor kich, nimar ober; mor kich moa e pedni mar kich nigi ndhandhu mamit.\n14. Ngʼe bende ne rieko mit ni chunyi; ka iyude, nitie geno mar ndalo mabiro kuomi, to genoni ok nongʼad oko.\n1 Korintho 11:1-16\n1. Luwuru timna, mana kaka an bende aluwo tim Kristo.\n2. Agoyonu erokamano nikech usiko upara e yore duto, kendo nikech umako puonj duto mane amiyou.\n3. To adwaro mondo ungʼe ni Kristo ewi dichwo ka dichwo, kendo ni dichwo ewi dhako, to Nyasaye ewi Kristo.\n4. Kuom mano, dichwo malemo kata makoro e chokruok koumo wiye ochayo Kristo.\n5. Kamano bende dhako malemo kata makoro e chokruok, ka ok otweyo kitamba okuodo wi chwore, nikech onge pogruok e kinde gi dhako moliel yie wiye.\n6. Ka dhako ok dwar tweyo kitamba, to ber kata mondo oliel yie wiye. To kaka en wichkuot ka dhako olielo yie wiye mapoth, to ber otwe kitamba.\n7. Dichwo to ok owinjore oum wiye nikech en ranyisi mar Nyasaye gi duongʼne; dhako to en ranyisi mar duongʼ mar dichwo.\n8. Dichwo ne ok oa kuom dhako, to dhako ema ne oa kuom dichwo.\n9. To bende, dichwo ne ok ochwe ne dhako, to dhako ema ne ochwe ni dichwo.\n10. Nikech wachni kendo nikech malaike, dhako mondo oum wiye kaka ranyisi ni en e bwo loch.\n11. Kata kamano, kuom Ruoth, dhako ok nyal dak maonge dichwo mana kaka dichwo bende ok nyal dak maonge dhako.\n12. Nimar, mana kaka dhako nochwe koa kuom dichwo, e kaka dichwo bende inywolo gi dhako, to gik moko duto oa kuom Nyasaye.\n13. Penjreuru un uwegi ni: Bende en gima kare mondo dhako olam Nyasaye ka ok otweyo kitamba e wiye?\n14. Donge en gima ongʼere ne ji duto ni wich maboyo en wichkuot ni dichwo?\n15. To ka dhako yie wiye boyo, to en duongʼ mare, nikech yie wich maboyo omiye kaka raum.\n16. Ka ngʼato kuomu dwaro kwedo ma, to ongʼe ni waonge gi tim mopogore gi mwapuonjoni, kendo kata kanise duto mag Nyasaye ongego.


Biblica® Ochiw Thuolo Motingʼo Loko Manyien™ Jeremia 28\nHanania jakoro ma ja-miriambo\n1 E dwe mar abich mar higa nogono, higa mar angʼwen, e chakruok mar loch mar Zedekia ruodh Juda, janabi Hanania wuod Azur, manoa Gibeon, nowachona e od Jehova Nyasaye e nyim jodolo kod ji duto ni: 2 “Ma e gima Jehova Nyasaye Maratego, ma Nyasach Israel, wacho: ‘Anatur jok mar ruodh Babulon. 3 Kuom higni ariyo abiro duogo kae gik moko duto mag od Jehova Nyasaye mane Nebukadneza ruodh Babulon ogolo kae kendo otero Babulon. 4 Bende anaduog kae Jehoyakin wuod Jehoyakim ruodh Juda kod jogo mamoko duto mane oter e twech koa Juda mane odhi Babulon,’ Jehova Nyasaye owacho, ‘nimar anatur jok mar ruodh Babulon.’ ”\n5 Eka janabi Jeremia nodwoko janabi Hanania e nyim jodolo kod ji duto mane ochungʼ e od Jehova Nyasaye. 6 Nowacho niya, “Amin! Mad Jehova Nyasaye tim kamano! Mad Jehova Nyasaye chop singruok mar weche misekoro kuom kelo gige od Jehova Nyasaye kod joma notwe duto kae koa Babulon. 7 Kata kamano, chik iti ne gima adwaro wachonu ka uwinjo kendo ka ji duto winjo: 8 E kinde machon jonabi mane obiro moteloni kendo otelona nokoro kuom lweny, chandruok kod masira kuom pinje mangʼeny kod pinjeruodhi madongo. 9 To janabi makoro kwe nowinji mana ka ngʼatno moor gi Jehova Nyasaye adier mana ka gima okoro otimore.”\n10 Eka janabi Hanania nogolo jok e ngʼut janabi Jeremia kendo oture, 11 kendo nowacho e nyim ji duto niya, “Ma e gima Jehova Nyasaye wacho: ‘Mana e yo machalre gima ema anagolie jok mar Nebukadneza ruodh Babulon mane oketo e ngʼut ogendini kapok higni ariyo orumo.’ ” Bangʼ wacho ma, janabi Jeremia nochungo modhi.\n12 Mapiyo bangʼ ka janabi Hanania ne oseturo jok e ngʼut janabi Jeremia, wach Jehova Nyasaye nobiro ne Jeremia: 13 “Dhiyo kendo inyis Hanania, ‘Ma e gima Jehova Nyasaye wacho: Iseturo jok mar bao, to e kar mano enoketni jok mar chuma. 14 Ma e gima Jehova Nyasaye Maratego, ma Nyasach Israel, wacho: Anaket jok mar chuma e ngʼut ogendinigi mondo gitine Nebukadneza ruodh Babulon, kendo ginitine. Kendo anamiye teko ewi le mag bungu.’ ”\n15 Eka janabi Jeremia nowachone janabi Hanania, “Winji Hanania! Jehova Nyasaye pok oori, to isehoyo ogandagi mondo ogen kuom miriambo. 16 Emomiyo, ma e gima Jehova Nyasaye wacho: ‘Achiegni goli e pinyni. Mana e higani idhi tho, nikech iseyalo ngʼanyo ne Jehova Nyasaye.’ ”\n17 E dwe mar abiriyo mar higa onogono, Hanania janabi notho.


Din mar Joneno mag Jehova, kod Kaka Ng’ato Nyalo Bedo Achiel Kuomgi\nOhinga mar Jarito | Septemba 2015\nSOM E Acholi Afrikaans Albanian Amharic Arabic Armenian Armenian (Ma Imbo) Aymara Baoule Batak (Toba) Bicol Bislama Bulgarian Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatian Czech Danish Dholuo Drehu Dutch Efik Estonian Ewe Faransa Fijian Finnish Ga Garifuna Georgian German Greek Greenlandik Guarani Haitian Creole Hebrew Hiligaynon Hmong (White) Hungarian Iban Icelandic Igbo Iloko Indonesian Italian Japanese Karen (S'gaw) Kazakh Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kisungu Kongo Korean Krio Kwangali Kwanyama Lamba Lingala Lithuanian Luganda Lukhonzo Lunda Luvale Macedonia Malagasy Maltese Mam Mambwe-Lungu Maya Mazatec (Huautla) Mixe Mizo Mongolian Moore Myanmar Nahuatl (Central) Nahuatl (Huasteca) Nahuatl (Nothern Puebla) Ndebele Ndebele (Zimbabwe) Ndonga Ngabere Norwegian Nyaneka Nzema Ossetian Pangasinan Papiamento (Aruba) Papiamento (Curacao) Persian Pidgin (Cameroon) Polish Portuguese Quechua (Bolivia) Quichua (Imbabura) Rarontongan Romanian Runyankore Russian Samoan Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swedish Tagalog Tahitian Tatar Thai Tigrinya Tlapanec Tojalabal Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Uruund Venda Vietnamese Wallisian Wayuunaiki Wolaita Xhosa Yoruba Zande Zapotec (Isthmus) Zulu\nWACH MADUONG’ MA GASET WUOYOE | JONENO MAG JEHOVA GIN JOMAGE?\nRiwruok mar Joneno mag Jehova Chalo Nade?\nWan riwruok achiel mokwako piny ma ngima kendo ok wariwre gi grube mag dinde mamoko. Kata obedo ni ofiswa maduong’ nie piny Amerka, thoth Joneno mag Jehova odak e pinje mamoko. Nitie Joneno ma kwan-gi dirom milion aboro, ma puonjo ji Muma e pinje mokalo 230. Watimo kamano ka waluwo weche ma Yesu nowacho niya: “Wach maber mar Pinyruothni ibiro yal e piny mangima mondo ochiw neno ne ogendni duto, eka giko nobi.”—Mathayo 24:14.\nKamoro amora ma wadakie, waluwo chike moket, kendo ok wadonjre gi weche mag siasa. Mani en nikech waluwo gima Yesu nowacho ne Jokristo ni, ‘ok gin mag piny.’ Mano e momiyo ok wadonjre e weche siasa kata e lwenje mag ogendni. (Johana 15:19; 17:16) En adier ni kata e kinde ma ji ne kedo e Lweny mar Ariyo mar Piny, Joneno mag Jehova notue e jela, nosandgi, kendo moko kuomgi ne oneg mana nikech ne gitamore riwo lwedo joma ne kedo e lwenyno. Bishop moro ma a e piny Germany nondiko kama: “Riwruok mar Joneno mag Jehova kende e ma ne ok oriwo lwedo loch mar Jo-Nazi.”\n“[Joneno mag Jehova] gin joma timbegi beyo ahinya. Wanyalo kata ndikogi e tije madongo mag siasa, en mana ni ok inyal yudogi ka gidonjore e weche mag siasa. . . . Giyie bedo e bwo sirkande mag dhano, kata kamano ging’eyo maler ni Pinyruodh Nyasaye kende e ma biro tieko ne dhano chandruoge duto.”—Gaset miluongo ni Nová Svoboda mar piny Czech Republic\nKata kamano, ok watimga gikwa kar kendwa. Yesu nolamo ne jolupne kama: “Ok akwayi ni mondo igolgi e piny.” (Johana 17:15) Omiyo, inyalo yudowa kamoro amora obed kama watiye, e chirni, kata e skunde manie alworau.\nPINJE MA JONENO NG’ENYIE\nNe vidio miluongo ni Kusanyiko la Wilaya la Pekee Nchini Israel e www.jw.org/sw, mondo ine kaka Joneno modak e pinje mag Israel kod Palestina oseloyo sigu kod piem manie kind ogendni ariyogo. (Di kama wacho ni KUTUHUSU > MAKUSANYIKO)\nNe gik moko 6 mamiyo Pinyruodh Nyasaye bedo maber moloyo sirkande mag dhano.\nCOVER SUBJECT Joneno mag Jehova Gin Jomage?\nCOVER SUBJECT Riwruok mar Joneno mag Jehova Chalo Nade?\nCOVER SUBJECT Joneno mag Jehova Oyie Kuom Ang’o?\nCOVER SUBJECT Isiro Nade Tijwa mar Lando Wach Nyasaye?\nCOVER SUBJECT Ang’o Momiyo Walandoga Wach Nyasaye?\nSIGAND NGIMA Nayudo Gima Ber Moloyo Bedo gi Huma\nMuma mar Bedell—Okang’ Matin ma Nokonyo Ji Winjo Tiend Weche Manie Muma\nDibed ni Chunyi Ojok gi Nyasaye?\nText Yore mag golo buge mag digital OHINGA MAR JARITO Joneno mag Jehova Gin Jomage?\nOHINGA MAR JARITO Joneno mag Jehova Gin Jomage?\nKwan mar Joneno mag Jehova Dhi Nyime ka Medore Ameda


Jeremia 38 - Holy Bible [Luo Bible 2020] - (Jer 38)\n38:1 38:2 38:3 38:4 38:5 38:6 38:7 38:8 38:9 38:10 38:11 38:12 38:13 38:14 38:15 38:16 38:17 38:18 38:19 38:20 38:21 38:22 38:23 38:24 38:25 38:26 38:27 38:28\nShefatia wuod Matan, Gedalia wuod Pashur, Jehukal wuod Shelemia, kod Pashur wuod Malkija nowinjo gima Jeremia ne nyiso ji duto sa mane owacho ni,\n“Ma e gima Jehova Nyasaye wacho: ‘Ngʼato angʼata modak e dala maduongʼni noneg gi ligangla, kech kata masira, to ngʼato angʼata manodhi ir jo-Babulon nobed mangima. Notony gi ngimane; mi nobed mangima.’\nKendo ma e gima Jehova Nyasaye wacho: ‘Dala maduongʼni nyaka chiwne jolweny mar ruodh Babulon ma nokawe.’ ”\nEka jotelo nowachone ruoth niya, “Ngʼatni onego negi. Onyoso chuny jolweny modongʼ e dala maduongʼ ni, kaachiel gi ji duto, gi gigo mowachonegi. Ngʼatni ok dwar dhi maber mar jogi to mana kethruokgi.”\nRuoth Zedekia nowacho niya, “En e lwetu. Onge gima ruoth nyalo timo mondo okwed wachu.”\nOmiyo negikawo Jeremia ma giketo e bur mar Malkija, wuod ruoth, mane nitiere e laru mar jarito. Ne giloro Jeremia gi tonde ei burno; ne onge pi e iye, chwodho ema ne nitie, kendo Jeremia nonimo ei chwodho.\nTo Ebed-Melek, ja-Kush, ma jatelo e kar dak ruoth, nowinjo nine giseketo Jeremia ei bur. Ka ruoth ne obet e Dhoranga Benjamin,\nEbed-Melek nowuok oa e kar dak ruoth kendo owachone ni,\n“Jaduongʼ ma ruodha, jogi osetimo gima mono kuom gigo duto magisetimone janabi Jeremia. Giwite e bur, kama kech biro nege motho ka makati duto orumo e dala maduongʼ.”\nEka ruoth nomiyo Ebed-Melek ja-Kush chik, “Kaw chwo piero adek koa kae kendo ugol janabi Jeremia e bur kapok otho.”\nOmiyo Ebed-Melek nokawo jogo kendo odhigo e agola manie bwo kar keno mar dala ruoth. Ne okawo lewni moyiech kod lewni moti kanyo kendo nolorogi piny gi tol ne Jeremia ei bur.\nEbed-Melek ja-Kush nowacho ne Jeremia niya, “Ket lewni mokengoregi kod lewni moti e yuothi mondo kik tol ridhi.” Jeremia notimo kamano,\nmine giywaye gi tol ma gigole oko mar bur. Kendo Jeremia nodongʼ e laru mar jarito.\nEka Ruoth Zedekia nooro wach mondo okelne janabi Jeremia kendo nokelnego e kar donjo mar adek mar hekalu mar Jehova Nyasaye. Ruoth nowachone niya, “Adhi penji gimoro. Kik ipanda wach.”\nJeremia nowachone Zedekia niya, “Ka adwoki, donge ibiro nega? Kata ka anangʼadni rieko, bende iniwinja.”\nTo Ruoth Zedekia nokwongʼore gi kwongʼruokni lingʼ-lingʼ ne Jeremia: “Akwongʼora gi nying Jehova Nyasaye mangima, mosemiyowa muya, ok ananegi kata chiwi ne jogo madwaro ngimani.”\nEka Jeremia nowachone Zedekia niya, “Ma e gima Jehova Nyasaye Maratego, ma Nyasach Israel, wacho: ‘Ka ichiwori ne jotelo mag ruodh Babulon, ngimani noweni kendo dala maduongʼni ok nowangʼ, in kod joodi unubed mangima.\nTo ka ok ichiwori ne jotend ruodh Babulon, dala maduongʼni nomi jo-Babulon kendo giniwangʼe; un uwegi ok unutony e lwetgi.’ ”\nRuoth Zedekia nowachone Jeremia niya, “Aluoro jo-Yahudi mosedhi ir jo-Babulon, nimar jo-Babulon nyalo chiwa e lwetgi mi gisanda.”\nJeremia nodwoke niya, “Ok ginichiwi.” Luor Jehova Nyasaye kitimo gima anyisi. Eka inine maber, kendo ngimani noweni.\nTo ka itamori chiwori, ma e gima Jehova Nyasaye osefwenyona:\nMon duto mane odongʼ kar dak mar ruodh Juda nokelne jotelo mar ruodh Babulon. Mon-go nowachni ni: Osiepegi mane igenogo nowuondi kendo noloyi. Tiendegi oselingʼore e chwodho; osiepegi oseweyi.\n“Mondeu duto kod nyithindu nokelne jo-Babulon. Un uwegi ok unutony e lwetgi to enomaku gi ruodh Babulon; kendo dala maduongʼni nowangʼ mapodhi.”\nEka Zedekia nowachone Jeremia niya, “Kik iwe ngʼato ongʼe twak-wani, ka ok kamano to inyalo tho.\nKa jotelo owinjo nine awuoyo kodi, kendo gibiro iri ma giwacho, ‘Nyiswa gima ne iwachone ruoth kendo gima ruoth nowachoni; kik ipandwa ka ok kamano to wabiro negi,’\nto nyisgi ni, ‘Ne asayo ruoth mondo kik oora adog e od Jonathan mondo atho kanyo.’ ”\nJotelo duto nobiro ir Jeremia mi gipenje, kendo nonyisogi gik moko duto mane ruoth ochike mondo awachi. Omiyo onge gima negichako ginyise, nimar onge ngʼama nowinjo twakgi gi ruoth.\nKendo Jeremia nodongʼ e laru mar jarito nyaka odiechiengʼ ma Jerusalem nokaw. Ma e kaka Jerusalem ne okaw:


Menu - Timothy O'Toole's Chicago - Streeterville - Chicago, IL\nBar Olahraga, Pub, dan Restoran Amerika$$$$\ntimothy o'toole's chicago chicago •\ntimothy o'toole's chicago chicago photos •\ntimothy o'toole's chicago chicago location •\ntimothy o'toole's chicago chicago address •\no'toole chicago •\ntimmy o'toole's chicago •\ntimmy otooles chicago •\ntimothy o tooles chicago •\ntimothy o tooles pub chicago •\ntimothy o' toole's chicago •\ntimothy o' toole's pub chicago •\ntimothy o' tooles chicago •\ntimothy o'toole chicago •\ntimothy o'toole's chicago •\ntimothy o'toole's chicago streeterville chicago\n"Fish tacos were delicious. Also get the pretzels, their the best."\nBar Olahraga · $$\n"Always PACKED, but is a MUST if you are going to a game. Food was good and pretty fair prices considering location."\nTempat-tempat yang suka dikunjungi orang setelah Timothy O'Toole's Chicago\n"Traditional movie theater experience, but I’ve never any issues here. They have a good variety of blockbuster and independent films."\n"Good service, chill place (at least during the week), good beer selection, HUGE garden salad"\n"Beautiful stadium with lots of food and drink options"\n10 poin • 94 pengikut\n10 poin • 48 pengikut\n8 poin • 73 pengikut\nAmerika Serikat » IL » Cook County » Chicago »\nKehidupan Malam » Bar » Bar Olahraga


Buthwa Gi Nyigem - Kit Mikayi Cisco Band - Buthwa Gi Nyigem / Taberius Gi Matha (Vinyl)\nVarious - Jazz Meets The World (Vinyl, LP), Roland Cedermark - Harlem Boogie (Vinyl, LP), Stay A Little Longer - Various / John Williams (2) - Songlines: Top Of The World 73 (CD), U Ready - Dream Warriors - Anthology: A Decade Of Hits 1988-1998 (CD), I Can See For Miles - The Who - The Who Sell Out (Vinyl, LP, Album), Sunrise - Unknown Artist - Island Dreams (CD), Telephone - The Flirts - Telephone / Oriental Boy (Remix) (Vinyl), Feels Like The First Time (Instrumental Dub Mix), 4AM At Toumanis - Mali Music - Mali Music (CD, Album), Yesterdays - Stan Getz And J.J. Johnson - At The Opera House (Vinyl, LP, Album), Lolos Blues - Caledonia Blues Band - Just Rhythm & Blues (Vinyl, LP, Album), Andante - Mozart*, Andreas Staier, Christine Schornsheim - Mozart Am Stein Vis-A-Vis (CD, Album), Chanson Muette\nNov 23, · Redmi Y1 aur Y1 Lite ke baad Xiaomi India mein ek aur smartphone launch karne ki taiyaari kar raha hai. Company ne ek teaser image bhi launch ki hai jismein nazar aa raha hai ek smartphone aur aage likha hai “Desh ka Smartphone” jo Redmi 5A ki taraf ishara kar raha hai. “Desh ka smartphone” se ye baat to saaf hai ki ye upcoming handset bhi affordable range mein hi aayega.\n–Note: Cái này được viết sau khi mình xem hết ss2, vì thế nên sẽ có những chi tiết khác với ss3 của YowaPeda là Makishima phải sang Anh Oneshot: Izumida nhìn chiếc điện thoại màu lam v.\nChon kapok ne obiro e piny, Yesu ne odak gi Wuon mare e polo. Wuoro notiyo gi Wuode e chueyo gik moko duto, gibed gik malich manie polo kaka sulwe modhuro ma ok kwanre kaachiel kod piny majaber koda le modak e iye. (Jo Kolosai , 16) Kata kamano, Yesu ‘ne mor’ gi dhano.—Ngeche Hera ma Yesu noherogo dhano ne nenore e tije mar.\nIdak gi joma ohero Jehova mana kaka in. Ngimani ber, itek, kendo onge gima miyi kibaji. Jogo ma tayo tije mag loso piny obed paradiso miyo ngimani bedo maber nikech gidewi gadier. Bende, imor ahinya tiyo gi nyalo kod lony ma in-go nikech tije duto mitimo gin ma konyo jomamoko kendo miyo Nyasaye duong’.\nNetwork coverage > India 3G / 4G / 5G in Gangtok coverage map, India Cellular data networks in Gangtok, Sikkim, India. This map represents the coverage of 2G, .\nKit Mikayi Cisco Jazz - Buthwa gi nyigem () Victoria Jazz Band - Sister Jack () International de Nelly - Ruoth meda teko () D.O. 7 Band - Charles Kibeche () Victoria Jazz Band - Samwel Otumba () Kit Mikayi Cisco Jazz - Taberius gi matha () Victoria Jazz Band - Jery ouma () D.O. 7 Band - H.O. Ochiri () International de Nelly - Ohon wanyang () D.O. 7 Band.\nMsanii wa filamu Wema Sepetu amekana kuchapisha video za ngono kupitia ukurasa wake wa Instagram katika Mahakama ya Hakimu Mkazi Kisutu, ambapo kesi yake inatarajiwa kuanza kusikilizwa Machi 18, Hatua hiyo inatokana na msanii huyo kusomewa maelezo ya awali mbele ya Hakimu Mkazi Maira Kasonde na Wakili wa serikali, Glory Mwendi ambaye alianza kwa kumkubushia [ ].\n1 Kit Mikayi Cisco Jazz – Buthwa gi nyigem 2 Victoria Jazz Band – Sister Jack 3 International de Nelly – Ruoth meda teko 4 D.O. 7 Band – Charles Kibeche 5 Victoria Jazz Band – Samwel Otumba 6 Kit Mikayi Cisco Jazz – Taberius gi matha 7 Victoria Jazz Band – Jery Ouma 8 D.O. 7 Band – H.O. Ochiri 9 International de Nelly – Ohon.\nLUltima Canzone - Pavarotti* - Mattinata (Vinyl, LP, Album)\nLunge (3) - Slut Rock - Demo 2011 (Cassette)\nNegative (Lisboa-X Remix)\nGudbuy T Jane - Slade - Gudbuy T Jane (Vinyl)\nWhen Fortune Smiles - The Walkabouts - Devils Road Sampler (CD)\nMooguktilar on Buthwa Gi Nyigem - Kit Mikayi Cisco Band - Buthwa Gi Nyigem / Taberius Gi Matha (Vinyl)


Hibrania 8 - Holy Bible [Luo Bible 2015] - (Hib 8)\nTo wach maduong’ kuom weche ma wasewacho e ma: Chutho wan gi jadolo maduong’ ma kamano. Obet e bat korachwich mar Kom Duong’ manie polo.\nObet kanyo ka otiyo Kama Ler maradier, ma en hema ma Nyasaye ema oguro, to ok dhano.\nJodolo madongo duto oketi mondo ochiw mich, kendo otim misengni, omiyo jadolowa maduong’ni bende nyaka bed gi gimoro mochiwo.\nKa da en e pinyka, to da ok obedo jadolo kata matin, nikech nite jodolo machiwo mich kaka Chik Musa dwaro.\nTich ma jodologo chiwo en kido gi tipo mar tich manie polo, mana kaka tich Musa bende nobet, nikech kane Musa chako tich gero Hema mar Romo gi Nyasaye, to Nyasaye nowachone niya, “Neni iloso gik moko duto machal gi kido mane onyisi e got.”\nTo tich ma Yesu oseyudo ber moloyo tich jodologo, mana kaka winjruok ma okelo ber moloyo winjruok machon, nikech en winjruok ma singruok mabeyo moloyo ema guro.\nKa dine winjruok mokwongo bed ma onge wach moro moremie, to Nyasaye ok dodwaro winjruok mar ariyo.\nTo Nyasaye noneno wach moro morem kuom joge, mana kaka Muma wacho ni, “Ruoth Nyasaye owacho niya, ‘Ndalo biro ma anatimie singruok manyien gi dhood Israel kod dhood Juda.\nOk nochal gi singruok mane atimo gi kweregi, kane atayogi, kagologi e piny Misri, nimar ne ok girito singruok mane atimo kodgino, mi an bende ne ajwang’ogi’\nTo Ruoth medo wacho niya, ‘Singruok ma anatim gi dhood Israel bang’ ndalogo e ma: Anaket chikena e parogi, kendo anandikgi e chunygi. Anabed Nyasachgi, mi ginibed joga\nOnge ng’ama nopuonj wadgi, kata ma nopuonj omin mare, kawachone ni, “Ng’e Ruoth,” nikech giduto gining’eya, chakre ng’at matinie moloyo nyaka ng’ama duong’ie moloyo.\nAnang’wonnigi giduto kuom timbegi maricho, kendo ok nachak apar richogi ngang’.’ ”\nTo ka Nyasaye wuoyo kuom singruok manyien kamano, to mano nyiso ni osemiyo singruok mokwongo odoko machon, kendo ong’ere ni gima odoko machon, kendo oti, chiegni rumo.


2 Petro 2 - Holy Bible [Luo Bible 2020] - (2Pe 2)\nJi mathoth noluw kit ngimagi mag anjawo makelo wichkuot, kendo ginimi ji nocha yo mar adiera.\nNikech bedo gi gombo mar yudo gik malangʼ, jopuonj mag miriambogo noywau gi sigendini magiseloso mag miriambo malombo ji; mondo gimau mwandu. To kum margi mane oiknegi chakre chon ritogi, kendo kethruokgi ok nodeki ma ok ochoponegi.\nTo ka Nyasaye ne ok oweyo ma ok okumo kata mana malaike mane oketho, to ne owitogi e gehena ma en mach ma ok tho, koketogi e mudho mandiwa ka girito kumgi;\nto kane ok oweyo ma ok okumo koda ka piny machon, e kinde mane omiyo pi oyweyo joma ochayo Nyasaye, to Nowa mane yalo mondo ji otim timbe makare kaachiel gi ji abiriyo mamoko, to ne oreso;\nto ka Nyasaye nongʼado bura ni Sodom gi Gomora mine owangʼo joma odakie miergo molokore buru, kendo mi oketogi ranyisi mar gima biro timore ne joma ochayo Nyasaye;\nkendo ka Nyasaye noreso Lut ngʼat makare, mane chunye chandore malit nikech ngima mochido mar joma ne ochayo chik\n(nikech ne en ngʼat makare, chunye ne chande malit kane oneno timbe maricho ma tiengʼ mane odakgo timo pile ka pile);\nMani en adiera kuom jogo machopo dwaro mochido mag ringregi ka gichayo loch. Jopuonj mag miriambogi wengegi tek kendo opongʼ gi achaya, bende ok giluoro kata mana wuoyo marach kuom joma nigi joloch mag polo,\nma kata mana malaike man-gi teko gi duongʼ moloyogi ok nyal wuoyo marach kuom chwechgo e nyim Ruoth Nyasaye.\nTo jogi wuoyo marach ka giyanyo nyaka gik ma ok giwinj tiendgi. Gichalo le maonge rieko, mager, maonge paro, mane ochwe mana mondo omaki oyangʼ. Jogi biro lal nono mana ka le mag bungu.\nGiniyud pok mar richo, kar richo magisetimo. Giwinjo maber ka gichopo gombo duto mag ringregi ratiro e nyim ji. Ka gidwanyore kendo gichopo gombogi maricho e chokruogeu mag sawo to gichalo mbelni kod gik motop.\nWengegi rango mon mana gigombo mar terruok kendo richo mitnegi ma ok giwe. Giywayo mon ma yiegi yomyom mondo gitimgo richo kendo gipongʼ gi wuoro. Jogi gin joma okwongʼ adier!\nGisebaro giweyo yo makare mi girwenyo ka giluwo yor Balaam wuod Beor, mane ohero misach richo.\nTo kanyna ne okwere kuom timne marachno, kata obedo ni en le ma ok wuo kamano, to ne owuoyo gi dwond dhano mi ogengʼo neko janabino.\nNikech giwacho weche manono mag sunga mopongʼ gi gombo maricho mag kit dhano mohero richo, mondo gimi joma tinde eka tony aa kuom joma olal tim richo.\nGisingore ni jogo ni gibiro miyogi thuolo to gin giwegi gin wasumbini mag richo makelo kethruok nikech dhano en misumba gimoro amora moloyo ngimane.\nKa ji osetony oweyo kethruok mar piny, nikech ngʼeyo Ruodhwa kendo Jawarwa Yesu Kristo, eka bangʼe gichako giduodore e kethruok mi kethruok omakogi kendo, to ngimagi machien bedo marach moloyo ngimagi mokwongo.\nDine obedo nigi maber moloyo ka dine ok gingʼeyo yor ngima makare, moloyo ngʼeyogo eka bangʼe gidok chien giweyo chik mane omigi.\nGima osetimorenigi chopo adiera mar ngero mawacho niya, “Guok dok e ngʼokne mosengʼogo” kendo niya, “Anguro moseluoki odok ngʼielore e chwodho.”


Thieth e Seme sub-County – Sky Fm\nThieth e Seme sub-County\nJodak mawuok Manywanda ei Seme sub county koro kwayo serikaND county ma kisumu mondo otemie oluwe kaka kuonde thieth mantiere egwenge ma Seme tiyo nimar jopiny egwenge go osebet ka kaloe e chandruoge buora ekinde ma gidhii manyo thieth e kuonde thieth magwenge go.\nDavid Oloo en achiel kuom jopiny mawuok egwenge go ma manywanda mane olero kit sandruok magisebet ka gikalie ekinde duto ka gidhii hospital mango thieth.\nJodak go mane oriko loso eseche mane isidho ayanga lipot manyocha timo nonro mar ngeyo kaka kuonde thieth ma kisumu county tiyo lipot mabende ne itimo kod migawo maok mar piny owacho ma iluongo ni Transform Empowerment for Action initiative, ne gilero ni okigingeyo gima omiyo osik ka ikono gi ni ginyieu yath okoo kata obedo ni serikal oketo omenda mar yath e migawo mar thieth.\nTriza Anyango mabende en jadak ma seme lero ni Mon mapek osebedo ka kaloe andaki ekinde duto ma githii konyore e kuonde thieth.\nCliff Ochieng mabende wuok e riwruok mane otimo nonro no mabende ongere kaka TEAM kata Transform empowerment Action Initiative ne okwayo serikand county ma kisumu mondo otem oketie chike manyalo tayo kuonde thieth duto mantiere e county ni ma kisumu.


Chube gerua jagere Jesucristo giti degaba kwian ulita alin: El Nuevo Testamento de nuestro Señor Jesucristo en el idioma buglere 2 TESALONICENSES 3\nPablo takalin kwian una Tesalónicamu gerule Chube ole Pablo Jesucristo gerua dbe giti\n1 Cha takalin ba ulita gerule cha giti Chube ole, cha takalin Chube gerua Jesucristo giti joge chke kwian nga ulitamuge ene kwian nga ege ñage Chube gerua gai ulia ta suga no ole ba ulita Chube gerua gau gwangea kare. 2 Kaire cha takalin Chube cha jwen siere kwian agenga me no cha dollale kote. Cha takalin kwian ngle Chube gerua Jesucristo giti gai ulia cha giti, agwa uñale bage kwian ulita me kle tañachuge Chube gerua giti me kle Chube gerua Jesucristo giti gai ulia, malen ba gerudale Chube ole cha giti. 3 Chkedale uñale bage ulia Jesucristo che Chugagwalla ama no, Jesucristo kle ba ole ba chudaboi diali ama be ba ta gbe toi no ama kiralla giti, gire che dolla Satanás be ta mo chugakalin ba ole ba gbe age me no agwa Jesucristo be ba chudaboi be ba manade, ama mi ba chuge ngwadi boi daga ngwale che dolla Satanás takalin kare. 4 Chage uñale trate ba Jesucristo gau mo Chugagwallale malen Jesucristo kle ba ta gbe age ulita cha geru ketu bage kare cha kledu ba ole gire, kaire uñale chage ba be age ulita cha gerule ba ole kare chui aige gwangerugu diali. 5 Cha takalin Jesucristo che Chugagwalla ba chudaboi ba ta gbe no daba na ole Chube no ba ole kare, kaire cha takalin Jesucristo ba ta gbe chage gwangerugu Jesucristo geruadi me tallade ba kle boi daga ngwale giti Jesucristo me mo talladu ama boidu giti kare.\nKwian gdaite gdaite mo ta gbadale lle boi\nmo kiralla giti mo managda\n6 Cha daballa cha ibotea Jesucristo giti, Jesucristo che Chugagwalla kle cha ta gbe gerule ba ole, ba cha kerua gbe gdadi. Daba gweale Jesucristo gerua ganga kle toi baske me ta lle boakalin, ama kle kianchie, daba enege ba mo lingadale siere, cha me kle gerule ba me ñage gerule daba e ole agwa ba me ñage age me no ama kle age kare, ama me kle toi no trate cha ba tku tangle kare, ba ama chugadale ngwadi sugekare. 7 Ba ulitage uñale kwian Chubenu toidale mine kwian me Chubenuske, ba gwagedu chadi cha toidu mine baske, ba mo ta gbale toi no ene cha toidu cha chagedu kare baske. Cha me toidu baske ngwale, cha kledu baske diali cha lle bo mau alin mo kodi ene cha ñadu toi no, 8 kaire cha me mo manadu daba na llea giti cha me bligda kadu dabage ngwale. Cha me agedu ene agwa cha lle bo diali tanre gire ene cha ñadu mo manade agali cha lle bo ñanale, cha me tadu chegekalin jiske ba ulitage. 9 Cha Chube gerua Jesucristo giti traganga ba ole malen cha ñadu lle kade bage toigda, agwa cha me agedu ene dale. Cha lle bo ba gwa giti ene chkedale uñale ba ulitage che lle boi giti che lle molen me tañachuge daba na alin ñage lle kete chege toigda. Cha lle bo ba gwa giti mo alin ene kaire ba agedale cha agedu kare lle boadale mo managda. 10 Cha kledu baske gire cha geru ketu ba ulitage ene: “Kwian bai me lle boi, kwian ene me blidale.” Cha gerudu ene ba ole. 11 Agwa chage nu chkeba uñale daba gweale baske me ta lle boakalin, diali ama kle chui ulita kagenga ngwale kle chege gerule daba nadi kaire ulita chkekalin uñale amage kwian na kle toi mine. 12 Jesucristo che Chugagwalla kle cha ta gbe gerule ba ole daba bai kle toi ene ma no ama agali mo ta gbe lle boi, ene ama ñage igi jwen maunu sugekare mo managda.\n13 Cha daballa cha ibotea Jesucristo giti, ba ulita me mo ta gbe skwatige toi no ba kle toi kare age no kwian na alin, diali ba mo ta gbadale daba chudaboi Chube takalin kare. 14 Daba gweale me cha gerua chada ai giti gbakalin gdadi me ta agekalin cha kle gerule kare, ba bai kle geru chada ai giti gai dage ulia, ba mo lingale siere daba me geru gakalinge, ba me skate amage age ama kle age kare, ene daba e be ibuchie kwian gwa giti me cha gerua gakalin gdale. 15 Cha takalin daba e cha gerua gbe gdadi toi Chube takalin kare, malen ba me skochiedale amadige ba me gerule me no amadige ba me mo tke dole ama ole, agwa ba ama ulladalenga mo daballa kare ama ta gbe ama kle age me trate Chube gwa giti, ene ama ñage mo ta blite toi Chube takalin kare.\nPablo gbi jige bdagli chada ai giti kwian Chubenu\nuna Tesalónicamu alin\n16 Cha gerule ba ole, cha takalin Jesucristo che Chugagwalla ta suga no mauña agali ba ta gbe nga suga noare ole diali chui tangle ba ulita kle boi giti, cha takalin suge trate bage Jesucristo kle diali ba ulita ole, cha takalin ama age no ba ulita alin.\n17 Cha Pablo chada ai degangu ulita ba ulita alin, nege cha agali kle mo ka dege mo kodi chada ai giti bdagli gbi kage ba ulita alin, diali cha kle chada degange kage kwian alin gire cha kle mo ka dege chada giti bdagli, ene chke uñale kwiange ulia cha kle chada kage ama alin. 18 Cha takalin Jesucristo che Chugagwalla age no no ba ulita alin.\nGeru ai ene ulita cha Pablo chada degangu ba kwian Chubenu ulita una Tesalónicage alin. Che kle meni.


OD BURA OK LOR E KINDE ROMO MAR LREB MCAs MA KISUMU OKALO – Sky Fm\nOD BURA OK LOR E KINDE ROMO MAR LREB MCAs MA KISUMU OKALO\nWritten by Chrispine Okoth on October 18, 2018\nMCAs e kaunti Assembly ma Kisumu gikone to ne jowito oko twak mar loro od burano dhie e yueyo manok mondo chiw thuolo ne MCAs go yuoro e galamoro ma dhi nyuando kanyakla ogirimiti ma kelo kanyakla kauntis 14 mong’ere kaka Lake Region Economic Block.\nRomo ma ochan bagi e kaunti ma Bomet ma en achiel kuom jokanyo mag LREB ochan mar chakore tarik 21 dweni nyaka tarik 24.\nKane opedho twak ma kamaa, ma en jatend kweth mathoth e od bura ma Kisumu Migosi Kenneth Onyango ne olero ni kaka jalno mane ochano pedho twagno ne joyie mar wite oko tok kweth MCAs mathoth ne oro kwayo mondo od burano kik dhi e yueyo e ndalo 4 go duto mondo giyud thuolo malach dhi nyime gi chwalo tijegi mapile kata odoko ni romo makano to gibiroyuore.\nMigosi Kenneth odhi nyime lero ni moko kuom weche mane omiyo gibwono dhi goyo kambi e kaunti ma Bomet en ni kaluwore ni ne orik omigi mana omenda (ALLOWANCE) mar ndalo adek kende ma gilero ni kidek miyogi tich matek dak oko kuom ndalo 4 ma romono dhi timore. Kata kamano olero ni wito oko twak makamano ok onyiso ni ok gibiyuoro e romono.


d4ChessNews: Wojo's Weapons 3\nWojo's Weapons 3-Hilton and Ippolito(Mongoose 2012)\n404 pages of nicely annotated games.\nThe first 9 chapters cover the g3 Grunfeld. Also covered are the\nHalf-Maroczy Bind(pawn on c4)\nLabels: Wojo's Weapons 3


Fweny 10 - Holy Bible [Luo Bible 2015] - (Fwe 10)\nBang’e ne aneno malaika machielo maratego koa e polo. Ne orwakore gi bor polo, kendo lihudu nolworo wiye, to wang’e ne chalo gi sirni makakni ka mach.\nNe en gi kitabu matin moel e lwete. Tiende ma korachwich nonyono nam, to tiende ma koracham nonyono piny.\nNokok gi dwol maduong’ machalo mana dwond sibuor maruto. Kane osekok kamano, to polo abiriyo nomor,\nkendo kane polo abiriyogo osemor kamano to ne adwaro ndiko gima ne asewinjo ka giwacho, to ne awinjo dwol moro koa e polo mawacho niya, “Kik indik gima polo abiriyogo osewacho, to ling’go mana e chunyi.”\nEka malaika mane aneno ka onyono nam kod piny cha noting’o bade kochiko polo,\nmi okuong’ore gi nying Jal mantie nyaka chieng’, kendo mane ochueyo polo gi piny gi nam kod gik moko duto manie igi. Nowacho niya, “Deko moro ok nochak obedie,\nto ka malaika mar abiriyo ogoyo tung’ne to Nyasaye nochop chenone mopondo kaka osenyiso jotichne ma jonabi.”\nBang’ mano, dwol mane asewinjo kawuoyo koa e polo cha nochako owuoyo koda ka wacho niya, “Dhiyo mondo ikaw kitabu moel manie lwet malaika ma onyono nam kod piny.”\nOmiyo ne adhi ir malaikano, mi akwaye mondo omiya kitabu matinno. To nowachona niya, “Kawe, mondo ichame. Obiro bedo mamit e dhogi ka mor kich; iyi to obiro chando.”\nEka ne akawo kitabu matinno e lwet malaikano, mi achamo, kendo ne omit e dhoga ka mor kich, to kane asechame kamano to nochando iya.\nBang’ mano, ne owachna niya, “Nyaka ichak ikor wach kuom ogendini mang’eny, gi pinje mang’eny, kod joma wacho dhok mang’eny, kod ruodhi mang’eny.”


Rapar mar Chik 9 - Holy Bible [Luo Bible 2020] - (RaCh 9)\nRapar mar Chik 9\nYaye Israel, winjuru, uchiegni ngʼado Jordan ka udhi riembo oganda maduongʼ kendo maroteke moloyou, man-gi mier madongo ma ohingagi chopo nyaka e kor polo.\nJo-Anak gin joma roteke kendo roboche! Usewinjo kiwuoyo kuomgi kiwacho niya, “Ere joma dichungʼ e nyim jo-Anak?”\nTo beduru gigeno kawuono ni Jehova Nyasaye ma Nyasachu ema dhi telo nyimu mana ka mach mawengʼo. Obiro tiekogi kendo obiro nyonogi mana ka uneno, kendo unuriembgi mi girum chutho mapiyo nono mana kaka Jehova Nyasaye osechiko.\nKa Jehova Nyasaye ma Nyasachu oseriembogi oko e wangʼu ka uneno, to kik uwach e chunyu niya, “Jehova Nyasaye osekelowa ka mondo wakaw pinyni nikech timwa makare.” Ooyo en mana nikech timbe maricho mag ogendinigo emomiyo Jehova Nyasaye dhi riembogi ka uneno.\nOk nikech timu mabeyo kata lony maru emomiyo udhi kawo pinyno mondo obed maru; to mana nikech timbe maricho mag ogandagi ema miyo Jehova Nyasaye ma Nyasachu biro riembogi oko e wangʼu mondo ochop gima nowachone kwereu ma Ibrahim, Isaka kod Jakobo.\nNgʼeuru ni ok en nikech timu makare emomiyo Jehova Nyasaye ma Nyasachu miyou piny maberni mondo ukaw, nimar kadier to un joma tokgi tek.\nParuru wachni kendo kik wiu wil kaka ne ujimbo mirimb Jehova Nyasaye e thim. Kochakore chiengʼ mane uwuok Misri ma uchopo ka, usebedo mana ka ungʼanyo ne Jehova Nyasaye.\nKane un Horeb ne ujimbo mirimb Jehova Nyasaye mane iye owangʼ modwaro tiekou.\nKane adhi e got mondo akaw chike mane ondiki e kite mopa, chike mag singruok mane Jehova Nyasaye otimo kodu, ne abet e got odiechienge piero angʼwen kod otieno piero angʼwen; kendo ne ok achiemo kata modho pi.\nJehova Nyasaye ne omiya kite ariyo ma ondiki gi lwet Nyasaye. Kuomgi ne ondiki e chike duto mane Jehova Nyasaye owachonu koa e mach mawuok e got, e odiechieng chokruok.\nKane odichienge piero angʼwen kod otieno piero angʼwen oserumo, Jehova Nyasaye nomiya kite mopa ariyo, ma gin kite mag singruok.\nEka Jehova Nyasaye nowachona niya, “Lor piny piyo piyo ia e got, nikech jogi mane igolo oa e piny Misri oselokore jo-mibadhi. Giseweyo mapiyo gik mane achikogi, kendo giseloso nyiseche mag kido.”\nKendo Jehova Nyasaye ne owachona niya, “Aseneno jogi, kendo gin joma tokgi tek adier!\nWe mondo atiekgi duto mondo agol nying-gi oko e wangʼ piny kae. Abiro miyo idok oganda maratego kendo mangʼeny moloyogi.”\nOmiyo nalokora kendo alor kaa e got mane oyudo wangʼ. Kite mopa ariyo motingʼo winjruok ne nitie e lweta.\nKane angʼiyo ne aneno ni usetimo ketho e nyim Jehova Nyasaye ma Nyasachu; kendo useloso nyasaye mar kido ma olos ka nyaroya. Uselokoru piyo ma uweyo yo ma Jehova Nyasaye ne ochikou.\nOmiyo ne akawo kite mopa mane ni e lweta mi adiro piny ma gitore matindo tindo e nyimu.\nEka ne achako ariera piny e nyim Jehova Nyasaye kuom ndalo piero angʼwen odiechiengʼ gotieno; ne ok achiemo kata modho pi, nikech richo duto mane utimo, ka utimo gik mamono e nyim Jehova Nyasaye, kendo ka ujimbo mirimbe.\nNe aluoro mirima kod kum mager mar Jehova Nyasaye, nimar mirima nomake ahinya mar tiekou. To kata kamano nowinjo ywakna kendo.\nJehova Nyasaye ne iye owangʼ gi Harun mi odwaro tieke, to e kindeno ne alemone Harun bende.\nBende ne akawo giru mar kethono, ma en kido mar nyaroya mane uloso, mine awangʼe e mach. Bangʼe ne atoye matindo tindo narege mayom kaka mogo, eka ne akire e aora mamol koa e got.\nBende ne umiyo Jehova Nyasaye mirima ka un Tabera, Masa, kod Kibroth Hatava.\nKendo kane Jehova Nyasaye ogolou Kadesh Barnea nowacho niya, “Dhiuru mondo ukaw piny ma asemiyou.” To ne ungʼanyo ne chike mag Jehova Nyasaye ma Nyasachu, ne ok ugeno kuome kata miye luor.\nUsebedo ka ungʼanyo ne Jehova Nyasaye ndalo duto ma asengʼeyoue.\nNe ariera piny ndalo piero angʼwen odiechiengʼ gotieno nikech Jehova Nyasaye nowacho ni obiro tiekou.\nNe alamo Jehova Nyasaye kawacho niya, “Yaye Nyasaye Manyalo Gik Moko Duto, kik itiek jogigi, ma gin girkeni mari iwuon mane ireso gi badi maratego e piny Misri.\nPar jotichni ma gin Ibrahim, Isaka kod Jakobo kendo kik ine wich teko margi, timbegi maricho kod richo mag-gi\nKa ok kamano to piny mane igolowa biro wacho ni, ‘Nikech Jehova Nyasaye ne ok nyal kawogi matergi e piny mane osesingonegi kendo nikech ne ok oherogi, to Jehova Nyasaye osetero joge e thim mondo otho kuno nikech osin kodgi.’\nTo ngʼe ni gin jogi owuon kendo ma girkeni mari mane igolo gi tekoni maduongʼ kod bat morie.”\nRapar mar Chik 9:1\nRapar mar Chik 9:2\nRapar mar Chik 9:3\nRapar mar Chik 9:4\nRapar mar Chik 9:5\nRapar mar Chik 9:6\nRapar mar Chik 9:7\nRapar mar Chik 9:8\nRapar mar Chik 9:9\nRapar mar Chik 9:10\nRapar mar Chik 9:11\nRapar mar Chik 9:12\nRapar mar Chik 9:13\nRapar mar Chik 9:14\nRapar mar Chik 9:15\nRapar mar Chik 9:16\nRapar mar Chik 9:17\nRapar mar Chik 9:18\nRapar mar Chik 9:19\nRapar mar Chik 9:20\nRapar mar Chik 9:21\nRapar mar Chik 9:22\nRapar mar Chik 9:23\nRapar mar Chik 9:24\nRapar mar Chik 9:25\nRapar mar Chik 9:26\nRapar mar Chik 9:27\nRapar mar Chik 9:28\nRapar mar Chik 9:29


NO SMOKE - Koro-Koro :12inch | Newtone records\nNO SMOKE >\nNO SMOKE - Koro-Koro :12inch\nNO SMOKE Koro-Koro\n80年代末、JAZZY B率いるSOUL II SOUL SOUNDSYSTEM周辺より登場、KLFのJIMMY CAUTYとスタートしたMOODY BOYSをベースに、数多くのプロジェクトで活躍、80年代末から90年代初頭イギリスのダンス・カルチャーで重要な役割を果たしたプロデューサーTONY THORPEの最初期、自身でスタートしたWARRIORS DANCEからのNO SMOKE名義でのデビュー12インチにして、発売から30年近い年月を経てもなお色褪せない必殺のフロアボムにしてシンボリックでクラシックスな名作12インチ。 (コンピューマ)\nA1. KORO-KORO sample\nA2. BLACK IS BLACK sample\nB1. KORO-KORO DUB DANCE sample\nB2. KORO-KORO DUB DANCE Ⅱ sample\n#UK HOUSE#AFRO HOUSE#CLASSIC\nBREAKBEAT / ACID HOUSE


Mathayo 22 - Holy Bible [Luo Bible 2020] - (Mat 22)\nYesu nowuoyo kodgi kendo gi ngeche, kowacho niya,\n“Pinyruodh polo chalo gi ruoth moro mane oloso nyasi mar arus ne wuode.\nEka nooro jotichne ir joma ne oluongi e nyasi mondo odhi oluong-gi gibi. To ne gidagi biro.\n“Nochako ooro jotich mamoko, kowacho ni, ‘Dhiuru unyis joma noluongi ni aseiko chiemba: Rwetha gi jamba machwe osenegi, kendo gik moko duto oikore. Omiyo biuru e nyasi mar arus.’\n“To ne ok gidewe, kendo moro ka moro kuomgi nowuok oweye odhi, moro ne odhi e puothe, to machielo nodhi e ohande.\nMamoko modongʼ to nomako jotichne mi osandogi kendo onegogi.\nRuoth ne mirima omako matek. Nooro jolweny mage mine gidhi gitieko jotich ma jonekgo kendo giwangʼo miechgi.\n“Eka nowachone jotije ni, ‘Nyasi mar arus koro oikore, to joma naluongo ne ok owinjore gi luong mane aluongogigo.\nKuom Mano dhiuru e yore madongo mag dala uluong ngʼato angʼata muyudo mondo obi e nyasi.’\nOmiyo jotich nowuok odhi e yore madongo mag dala mine gichoko ji duto mane ginyalo yudo, joma beyo gi joma richo, mi joma nobiro e arus nopongʼo od budho.\n“To kane ruoth obiro mondo one welo, wangʼe norado gi ngʼat moro kanyo mane ok orwako lep arus.\nNopenje ni, ‘Osiepna, ne idonjo e iye ka nade kionge gi lep arus?’ To dho ngʼatno nomoko.\n“Eka ruoth nonyiso joma ne rite ni, ‘Tweuru bedene mondo udire oko ei mudho mandiwa, kama ywagruok gi mwodo lak biro betie.’\n“Nimar joma iluongo ngʼeny, to joma iyiero to tin.”\nEka jo-Farisai nowuok odhi mondo gilos wach kaka ginyalo ndhoge gi wechene owuon.\nNegioro jopuonjregi ire, kaachiel gi jo-Herodia, mi negipenje niya, “Japuonj, wangʼeyo ni in ngʼama ja-ratiro kendo ipuonjo yor Nyasaye kaluwore gi adierane. Ji ok nyal ywayi maloki nikech ok iluoro wangʼ ngʼato.\nKoro nyiswa ane, iparo nade? Bende en gima kare mondo wagol osuru ne Kaisar, koso ok owinjore?”\nTo kaka Yesu nongʼeyo chenro marach mane gin-go, nopenjogi niya, “Un joma wuondoregi, angʼo momiyo utema?\nNyisaeuru pesa mamingli mitiyogo kuom golo osuru.” Negikelone dinari,\neka nopenjogi niya, “Kido man kuomeni en mar ngʼa? To ndikogi to gin mag ngʼa?”\nNegidwoke niya, “Gin mag Kaisar.” Eka nowachonegi niya, “Miuru Kaisar gige Kaisar, to miuru Nyasaye gige Nyasaye.”\nKane giwinjo mano, to ne dhogi omoko. Omiyo ne giweye mi gia gidhi.\nOdiechiengʼno jo-Sadukai, mawacho ni chier onge, nobiro ire gi penjo moro.\nNegipenje niya, “Japuonj, Musa nonyisowa ni ka ngʼato otho ka oonge gi nyithindo to owadgi nyaka kend dhako ma chwore othono mondo onywolnego nyithindo.\nKoro ne nitie owete moko abiriyo e dierwa. Wuowi makayo nokendo to bangʼe notho, to kaka ne oonge gi nyithindo, noweyo chiege ne owadgi.\nGima chal kamano notimore ne owadgi mar ariyo gi mar adek, kendo mamokogi duto nyaka mar abiriyo.\nAchien mogik dhakono bende notho.\nKoro, chiengʼ chier dhakoni nobed chi ngʼa kuom ji abiriyogi, nikech ji abiriyogo nokende giduto?”\nYesu nodwokogi kawacho niya, “Ukoso nikech ukia Ndiko kata teko Nyasaye.\nChiengʼ chier ji ok nokendi kata kendgi ngangʼ to ginichal gi malaike manie polo.\nTo kuom chier mar joma otho, donge usesomo gima Nyasaye nowachonu ni,\n‘An Nyasach Ibrahim, Nyasach Isaka kendo Nyasach Jakobo.’ Nyasaye ok en Nyasach joma otho, to en Nyasach joma ngima.”\nKane oganda owinjo wachneno, negihum gi puonjne.\nKane jo-Farisai owinjo ni Yesu osengʼengʼo jo-Sadukai, ne gichokorene kaachiel.\nAchiel kuomgi, mane en ngʼat molony ahinya e chik noteme kapenje niya,\n“Japuonj, chik maduongʼ mogik kuom Chike en mane?”\nYesu nowachone niya, “ ‘Her Jehova Nyasaye ma Nyasachi gi chunyi duto, kendo gi paroni duto, kendo gi riekoni duto.’\nMa e chik mokwongo kendo maduongʼ mogik.\nTo mar ariyo bende chal kode kamano, ni, ‘Her wadu kaka iherori iwuon.’\nKitepe chik duto kod Jonabi omoko e chike ariyogi.”\nKane oyudo jo-Farisai ochokore kaachiel, Yesu nopenjogi niya,\n“Uparo nade kuom Kristo? En Wuod ngʼa?” Negidwoke niya, “En Wuod Daudi.”\nNowachonegi niya, “Ka en kamano to angʼo momiyo ka Daudi wuoyo ka en ei Roho to oluonge ni, ‘Ruoth’? Nimar owacho ni,\n“ ‘Jehova Nyasaye nowachone Ruodha ni: “Bed e bada ma korachwich, nyaka chop aket wasiki e bwo tiendi.” ’\nKoro ka Daudi ema luonge ni, ‘Ruoth’ to ere kaka onyalo bedo Wuode kendo?”\nTo onge ngʼato kata achiel mane nyalo dwoke kata wach achiel, kendo chakre chiengʼno kadhi nyime, onge ngʼato kata achiel manohedhore penje penjo moro kendo.


Bible Verses On The Topic: God's Timing -> God\nGod: [God's Timing]\nto kapo ni adeko, to baruani biro nyisi kaka jood Nyasaye onego owuothi. Jood Nyasaye en kanyakla mar joma oyie kuom Nyasaye Mangima, kendo e siro kod mise ma adiera oyiengoree.\nNg’at ma ochamo ringra, kendo omadho remba, nigi ngima ma nyaka chieng’, kendo anachiere chieng’ giko piny.\nDonge enie japa bao ma wuod Maria cha? Koso ok en e owadgi Jakobo gi Josef gi Juda kod Simeon kagi?” Kamano ne gisin kode.\nTo ng’at modaga, kendo ma ok oyie wechena, nigi jang’adne bura. Wach ma asewacho ema nong’adne bura chieng’ giko piny,\nto ne ok aneno joote mamoko, mak mana ong’Jakobo ma owadgi Ruoth.\nTo osiepena, kik wiu wil gi wach achiel ni, kuom Ruoth, ndalo achiel romre gi higni alufu achiel, bende higni alufu achiel romre gi ndalo achiel.\nTich Joote 1:7\nTo nodwokogi ni, “Ok en wachu ng’eyo kinde ma gik ma kamago biro timoree, nikech Wuora oseketonigi ndalo ma gibiro timoree gi tekone owuon.\nTo kane ndalo mowinjore ochopo, Nyasaye nooro Wuode owuon. Wuodeno, dhako ema nonywolo, mi odak e bwo Chik Musa,\nKik uketh kinde ma un-go, nikech ndalogi gin ndalo mag richo.\n To Yesu nodwoke niya, “Adier, adier, awachoni ni ka ok onywol ng’ato nywol manyien, to ok onyal neno Loch Nyasaye.” Nikodemo nopenje ni, “Ere kaka dichak nywol ng’ato kosedoko ng’ama duong’? Dodog ei min, kendo chak nywole?” To Yesu nodwoke niya, “Adier, adier awachoni ni, ka ng’ato ok onywol gi pi kendo gi Roho, to ok onyal donjo e Piny Ruoth Nyasaye.\nTemuru mondo ubed gi kue kod ji duto, kendo beduru gi ngima maler, nikech ka ng’ato ok ler, to ok none Ruoth.\nWang’eyo ni Nyasaye omiyo gik moko duto tiyo kaachiel mondo joma ohere oyud gueth. Jogo gin joma oseluongo kaka odwaro.\nOsechano mondo oriw gik moko duto manie polo kod manie piny obed e achiel kuom Kristo.\nTo ka Roho mar adiera osebiro, to enopuonju adiera duto. Ok enowach mana wachne owuon, to enowach mana gima owinjo, kendo enonyisu tiend gik mabiro timore.\nNyithinda, awinjo rem mana ka dhako ma muoch kayo, mondo anyuolu kendo, nyaka chop chue Kristo e iu.\nTo bende awachoni niya, In Petro, tiende ni lwanda. Ewi lwandani ema anagerie kanisana ma en kanyakla mar joma oyie kuoma, kendo kata mana tho ok noloye.\n “Ka wadu moro otimoni marach, to dhi ire mondo inyise wachno ka un kode ji ariyo. Ka owinjo wachni to iloso kindi gi wadu. To ka otamore winji, to dog ire gi ji ariyo kata ng’at achiel, ‘mondo weche duto ong’ere malongo’ e nyim joneno adek kata ariyo’, kaka muma wacho. To ka otamore winjo jogo, to koro ter wachno ni kanyakla mar jolemo bende. Ka otamore winjo kata mana kanyakla mar jolemo bende, to koro kawe ka ng’at makia Nyasaye, kata ka jasol osuru mamedo gi malang’. “Adier awachonu ni, gima ukwero e piny ka, nokwer e polo bende. To gima uyiego e piny ka ema noyiego e polo bende.\n Nyasaye noketo gik moko duto e teko Kristo, kendo nomiyo Kristo obedo wi kanisa, ma en kanyakla mar ji duto moyie kuom Kristo. Kanyakla mar joma oyie kuom Kristo en ringre Kristo, kendo ka ringruok oriwore gi wich, to Jal mamiyo gik moko duto chopo kare, bende chopo kare en owuon!\nnikech dichwo e wi dhako, mana kaka Kristo e wi kanyakla mar joma oyie kuome, ma en ringre, kendo en jawar mare.\nTich Joote 4:32\nJoma oyie duto ne nigi paro achiel kod chuny achiel. Onge ng’ato kuomgi mane nyalo wacho ni gima en-go en mare owuon, to ne giriwo gik moko duto mane gin-go kaachiel.\n1 Korintho 1:10\nOwetena, asayou e nying Ruodhwa Yesu Kristo ni beduru gi winjruok uduto kuom gima uwacho, mondo kik ubed gi pogruok e kindu, to uriwru chutho kuom paro achiel kod dwaro achiel.\nYesu nodwoke niya, “An e yo, kendo an e adiera. Onge ng’ama dhi ka Wuora mak okadho kuoma.\n Yesu nodwoke niya, “An e yo, kendo an e adiera. Onge ng’ama dhi ka Wuora mak okadho kuoma. Ka ung’eya, to Wuora bende ubiro ng’eyo. Chakre kawuono ung’eye, kendo usenene.” Eka Filipo nowachone ni, “Ruoth, nyiswa Wuoro, to mano biro romowa.” To Yesu nodwoke niya, “Filipo, asebedo kodu ndalo mang’eny, to kara in pok ing’eya? Ng’at ma osenena, to oseneno Wuoro. Kuom mano, ere kaka iwacho ni mondo anyisu Wuoro? Donge uyie ni an ei Wuora, kendo Wuora ni e iya? Gik ma awachonu ok awach mana gi tekona awuon, to Wuora modak e iya ema tiyo tijene. Yieuru koda ni an ei Wuora, kendo Wuora ni e iya. To ka ok unyal yie wechena, to yieuru nikech tijenego. Awachonu adier ni ng’at moyie kuoma notim tije ma atimo. Bende enotim koda ka timbe madongo moloyo mago, nikech adhi ka Wuora. Kendo gimoro amora mukwayo e nyinga natim, mondo wuoro oyud duong’ kuom Wuowi. Adier, gimoro amora mukwayo e nyinga, natim. “Ka uhera to unumak chikena. Anakwa Wuoro, mi nomiu Jakony machielo mondo osik kodu nyaka chieng’. Jakonyno en Roho Maler adiera, ma pinyni ok nyal rwako, nimar piny ok nene, kendo ok ong’eye. Un to ung’eye, nimar osiko kodu, kendo odak e iu. “Ok anaweu ka nyithi kiye, to anaduog iru. Bang’ kinde matin, piny ok nochak onena kendo. Un to ununena. Anabed mangima, omiyo un bende unubed mangima. Chieg’no unung’e ni an ei Wuoro, kendo ni un e iya, bende ni an e iu. Ng’at mong’eyo chikena, kendo orito, ema ohera. Ng’at mohera, ema Wuora bende noher. An bende anahere, mi afwenyrane.” Juda, ma ok Iskariot, nopenjo Yesu niya, “Ruoth, ere kaka wan ema ibiro fwenyorinwa, to ok ifwenyri ni piny?” Yesu nodwoke niya, “Ng’at mohera norit wachna. Wuora bende nohere, mi wanabi ire, kendo wadag kode. Ng’at ma ok ohera, to ok rit wachna. To wach ma uwinjo ok mara, to en mana mar Wuora mane oora. “Asewachonu wechegi kapod an kodu, to Jakony, ma en Roho Maler ma Wuoro biro ooro e nyinga, nopuonju gik moko duto, kendo nomi upar weche duto ma asewachonu. Kue ema koro aweyonu. Adier, kue mara awuon ema amiyou. En kue ma pinyni ok nyal chiwo. Kik chunyu parre, kendo kik ubed maluor. Usewinjo ka awachonu ni adhi, to kata kamano abiro duogo iru. Ka da bed ni uhera, to da ubedo mamor ni adhi ir Wuoro, nikech Wuoro nigi duong’ moloya.